A Mária-Kongregáció kézikönyve

Mű a Pázmány Péter Elektronikus Könyvtár (PPEK)

– a magyarnyelvű keresztény irodalom tárháza – állományában.

Bővebb felvilágosításért és a könyvtárral kapcsolatos legfrissebb hírekért

látogassa meg a http://www.ppek.hu internetes címet.

Impresszum

A Mária-Kongregáció kézikönyve

Nihil obstat.

Szatmár-Németi, die 28. Aprilis a. 1913.

Joannes Perényi

censor

No. 1212/1913.

Imprimatur.

Szatmár-Németi, die 29. Aprilis a. 1913.

Tiburtius

Episcopus

____________________

A könyv elektronikus változata

Ez a publikáció az azonos című könyv elektronikus változata. A könyvet a szatmári irgalmasnénék anyaházában fennálló női Mária-kongregáció adta ki 1913-ban Szatmárnémetiben, a Pázmány Sajtó gondozásában.

Tartalomjegyzék

Impresszum

Tartalomjegyzék

Meghívó

A Mária-kongregáció legújabban kiadott szabályai

I. rész: Általános szabályok

I. szakasz: A Mária-kongregáció célja és természete

II. szakasz: A Mária-kongregáció közös vallási gyakorlatai

III. szakasz: A szakosztályokról és akadémiákról

IV. szakasz: A Mária-kongregáció kormányzata

V. szakasz: A tagok felvétele és kizárása

VI. szakasz: A tagok általános kötelességei

VII. szakasz: A magasabb tisztviselők szabályai

VIII. szakasz: A kisebb tisztviselők szabályai

IX. szakasz: A Mária-kongregációknak egymással való érintkezése

X. szakasz: A helyi szabályokról

II. rész: A Szentatya megerősítése, búcsúk, kiváltságok

I. A rendfőnök levele a Szentatyához, melyben a Mária-kongregációk szabályaira vonatkozólag néhány döntő határozatot és engedményt kér.

II. Összefoglalása a búcsúknak

III. Teljes búcsúk, melyekben egyedül a kongregánisták részesülhetnek

IV. Állomási búcsúk

V. Nem teljes búcsúk, melyeket egyedül a kongregánisták nyerhetnek meg

VI. Teljes búcsú, melyet minden egyes keresztény hívő a kongregáció helyén

megnyerhet

VII. Kiváltságok

III. rész: Áhítat-gyakorlatok

I. Az ünnepélyes felvétel szertartásai

II. Közös áldozás (szentmise előtt, vagy alatta)

III. Tanácsülés

IV. Választó ülés

V. Az új tanács kihirdetése

VI. Erénygyakorlatok

VII. Havi pártfogók

VIII. Betegek és halottak

IX. A szent olvasó

X. Heti gyűlés

XI. Litániák

Jézus Szíve letenye

Lorettói letenye

Szent József letenyéje

XII. Az időszerinti karének

XIII. Pártfogók

Gyertyaszentelő Boldogasszony

Boldog Margit

Gyümölcsoltó Boldogasszony

Szent József pártfogása

Szeplőtelen fogantatás

Szűz Szent Alajos (június 21.)

Szent Imre herceg

Magyarok Nagyasszonya (október 2. vasárnapja.)

Szent László magyar király (június 27.)

Kassai boldog vértanúk (szeptember 7.)

XIV. A szeplőtelen fogantatás kisebb zsolozsmája

Hajnali óra

Dicséret

Első óra

Harmadik óra

Hatodik óra

Kilencedik óra

Vecsernye

Befejezés

A zsolozsma felajánlása

XV. Közös imádság Mária-kongregációnkért

XVI. Prézes valamely szándékra imádkozik

IV. rész: Különféle imádságok

Hit, remény, szeretet, bánat

Lelki áldozás

Loyolai Szent Ignác imádsága

Paulai Szent Vince imádsága

Felajánlás a Boldogságos Szűzhöz

Imádság jó életpálya választásáért

Felajánlás Jézus szentséges Szívéhez

V. rész: Mária énekek

VI. rész: Helyi szabályok

VII. rész: Helyi részletes szabályok

VII. rész: Fölvételi okmány

Meghívó

Keresztény lélek! Tudom, hogy Megváltónk édes anyját, a Boldogságos Szűz Máriát nagynak ismered és vallod. Igazad van. Lelkének szépségét, mellyel már földi életében bírt, sem a művész ecsete, sem a remekíró tolla nem képes hűen visszaadni; szavának ereje már a kánai mennyegzőn is akkora volt, hogy Jézust csodatevésre indította. Hát aztán mekkora Máriának szépsége most odafent az égi hazában! Lehet-e jó ügy, mely szerencsésen ne végződnék, ha Máriát kérjük pártfogóul, ki most szent Fiának jobbján ül?

Szinte lehetetlen, hogy különös tetszését és hathatós szószólását kiérdemelni ne óhajtanád, holott ő az Úr Jézus malasztkincseinek őrzője, osztogatója. Úgyde akkor, kérlek, figyelj reám! Ha még nem vagy tagja a Mária-kongregációnak, légy azzá: ezennel meghívlak; ha pedig már e kongregáció tagjai közé léptél, légy tevékeny s mindvégig kitartó: erre szeretettel sürgetlek.

Elméd gondolatait, szíved érzelmeit, két kezed munkáját egyenest az örökkévalóságra értékesíted, ha azokat mint kongreganista, Mária tiszteletére irányítod. Ő a bölcsességnek széke; reá méltán alkalmazhatjuk a szentírás eme szavait: „Aki engem megtalál, életet talál és üdvösséget merít az Úrtól.” (Péld 8,35)

Mint kongreganisták, éltek és működtek már százan és ezren s mindannyian tapasztalták az idézett mondás igazságát. Ilyen volt például IX. Pius és XIII. Leó pápa a közelmúltban, ilyen vala századokkal ezelőtt Szalézi Szent Ferenc, Paulai Szent Vince és a katolikus egyháznak több más nagy szentje. Mivel tevékeny és kitartó tagjai voltak e kongregációnak, életet és üdvösséget találtak Máriánál önmaguk számára, életet és üdvösséget mentettek belőle megszámlálhatatlan embertársuk részére is.

Mutasd meg, hogy Anyánk vagy!

E kis könyv bemutatja neked a Mária-kongregációt, hogy azt megismerd, megszeresd, felkarold, és el ne hagyd.

Ismétlem: lépj be Máriának eme kedvelt családjába, s aztán maradj e családnak törzsökös, oszlopos tagja; így hangzik az én meghívóm. Különben nem is egészen jól mondom, mert e meghívó egyenest a kegyes égi királynő ajkáról jön. Lásd: a halállal küzdő Jézus Máriát anyádul rendelé; Mária e tisztet elfogadta és most tőled azt kéri, hogy te is ajánld fel magadat neki gyermekéül. E felajánlás által sem az ideig-, sem az örökkévalókban meg nem rövidülhetsz, sőt úgy ezekben, mint azokban csak nyerhetsz. Azért hát előre!

A Mária-kongregáció legújabban kiadott szabályai

I. rész: Általános szabályok

I. szakasz: A Mária-kongregáció célja és természete

1. A Mária-kongregáció olyan vallásos társulat, melyet a jézustársasági atyák alapítottak s az Apostoli Szentszék jóváhagyott, melynek célja, hogy a Boldogságos Szűz Mária iránt való odaadó hódolat, tisztelet és gyermeki szeretet ápolása által s e jóságos Anya pártfogása alatt, tagjait buzgó, tevékeny katolikusokká nevelje; olyanokká, akik komolyan törekesznek – kiki saját állása szerint – önmaguk megszentelésére, s akik fáradságot nem kímélve, tehetségükhöz mérten azon vannak, hogy másokat is megmentsenek, tökéletesebb életre vezessenek és Jézus Krisztus egyházát a rosszakaratú támadásokkal szemben megvédelmezzék.

2. A pápai rendeletek értelmében a Jézustársaság általános rendfőnökének, illetőleg általános helytartójának kizárólagos joga, hogy a Jézustársaság rendházaiban és templomaiban Mária-kongregációt alapítson, azt a római prima-primariába bekebelezze és azokban a búcsúkban és kiváltságokban részesítse, melyeket a római pápák az ún. prima-primária tagjai számára engedélyeztek.

3. Minthogy a kongregációk főpártfogója a Boldogságos Szűz Mária, azért minden kongregáció a szent Szüzét tekintse legelső pártfogójának és magát a Szent Szűz életéből vett valamely titokról nevezze el. E főelnevezés mellett azonban még egy második pártfogóról is nevezheti magát.

4. Habár a Mária-kongregációba minden rangú és rendű hívő beléphet, mégis a szervezeti szempont megkívánja, hogy a kitűzött cél sikeresebb elérése végett külön kongregáció alakuljon a különféle korúak és állásúak számára, hogy tehát külön-külön kongregációban szervezkedjenek a gyermekek, az ifjak, a férfiak, a tanulók, az iparosok stb.

II. szakasz: A Mária-kongregáció közös vallási gyakorlatai

5. A Mária-kongregáció legalább hetenkint tartsa összejöveteleit mindig a meghatározott időben. Általában véve a gyűlésre legalkalmasabb nap a vasárnap; sőt ha könnyen kivihető, tartsanak minden parancsolt ünnepnapon is gyűlést. Az egyszer megállapított napokon ne maradjon el a gyűlés a nyári hónapokban sem, kivéve ha a tagok távol vannak, vagy ha más jelentős akadály merül fel.

6. A gyűléseken szokás szerint a következő vallási gyakorlatokat végzik: A Szentlélek Isten segítségül hívása.

A tagok gyülekezése alatt 10-15 percig valamely épületes könyv olvasása.

Ahol szokásban van: a következő hét egyes napjaira eső szentek nevének felolvasása a közös naptárból, vagy a kongregáció naptárából.

A Boldogságos Szűz Mária kis zsolozsmájából a Matutinumnak, vagy ha délután van a gyűlés – a Vesperáknak eléneklése. E helyett a Boldogságos Szűz más zsolozsmája is énekelhető, vagy imádkozható.

A kongregáció prézesének rövid buzdító beszéde, mely a tagok lelki előhaladását célozza.

Ezután elmondják a lorettói litániát, a társulat második pártfogójához való imádságokat, vagy egyéb könyörgéseket, mire a gyűlés áldás és ének után véget ér.

7. Az említett rendes gyakorlatokon kívül tartson a kongregáció más rendkívüli összejöveteleket is, mint: közös szentáldozást, Szent Ignác lelkigyakorlatait, üljék meg különösebb buzgósággal a kongregáció pártfogóinak ünnepét.

8. Közös szentáldozást végezzenek havonkint valamely határozott napon, mégpedig az Úr Jézus, Szűz Mária valamely ünnepén, vagy esetleg más napon. Jó példát adnak, ha közösen készülnek elő a szentáldozásra és közösen végzik a hálaadást is.

9. Tartsanak minden évben lelkigyakorlatokat; fejezzék be azokat közös szentáldozással. A lelkigyakorlatok idejét, tartamát, napirendjét a kongregáció prézese állapítja meg a körülmények tekintetbevételével. Legalkalmasabb természetesen a nagyböjti idő. Aki nagy lelki hasznot akar a lelkigyakorlatokból húzni, az elvonul a világtól, barátaitól. Ha a kongregáció nem tarthatna ily zárt lelkigyakorlatokat, vagy pedig az egész napot nem fordíthatná azokra, akkor ajánlatos, hogy hat napot szenteljen azoknak, naponkint legalább két összejövetellel, ti. reggel és estefelé. Ez időt töltsék a tagok főleg lelkiolvasással, elmélkedéssel, szentbeszéd, szentmisehallgatással és az olvasó imádkozásával.

10. A kongregáció pártfogóinak ünnepén tartsanak vallásos jellegű ünnepélyeket. Jól teszik, ha a Boldogságos Szűznek, mint főpártfogónak ünnepére kilenc, vagy legalább három napi ájtatossággal készülnek. Minden kongregációba, de különösen ahol második pártfogó gyanánt Szent Alajost tisztelik, hozzák be az ismert hat vasárnapi ájtatosságot.

11. Ezen ünnepeket és általában az összes nyilvános föllépéseket bizonyos komoly fénnyel kell megtartani, természetesen amennyire a kongregáció helyzete s a tagok állása megengedi. Kerüljenek minden hiú külsőséget, mely a kongregáció célját semmiképpen sem mozdítja elő, hanem csak a közszellemet rontja.

III. szakasz: A szakosztályokról és akadémiákról

12. Minthogy a Mária-kongregáció főcélja, hogy tagjai keresztény tökéletességre törekedjenek és minél több lelket erre vezessenek, azért minden kitelhető eszközzel ápolni kell a tagok vallásosságát s rá kell őket nevelni, hogy készségesen gyakorolják a tevékeny felebaráti szeretetet. Ilyen szeretet-szolgálatok akár a vallástanítás, akár a betegek, vagy foglyok látogatása stb., amelyekben a régi buzgó kongregánisták jó példával jártak elől, akár egyéb oly jócselekedetek, melyek korunk követelményeinek s a helyi szükségleteknek leginkább megfelelnek.

13. Hogy ez irányban minél célszerűbben járjanak el, ajánlatos a tagok számához és tehetségéhez mérten külön szakosztályok felállítása, melyek külön sajátos szervezettel a kongregáció fővezetőségének vannak alárendelve.

14. A kongregáció régi hagyományainak híven megfelel az is, ha főleg a tanuló ifjúság kongregációiban úgynevezett önképzőkörök alakulnak, tudományos, irodalmi, vagy művészeti, esetleg társadalmi munkálkodásra. Ezáltal minden tagnak alkalom nyílik, hogy saját tanulmányaiban, vagy művészetében tovább képezze magát és emellett tapasztalt vezetők irányítása mellett helyes ítélőképességre tesz szert a vallást és erkölcsöt illető kérdésekben.

IV. szakasz: A Mária-kongregáció kormányzata

15. A Jézustársaság bármely házában, vagy templomában felállított kongregációk fővezetése, XIII. Gergely „Omnipotentis Dei” kezdetű rendelete értelmében, melyet több más apostoli intézkedés is megerősít és kiterjeszt, a Jézustársaság általános rendfőnökét illeti. E jogból kifolyólag a Jézustársaság Generálisa szabályokat, rendeleteket és irányelveket bocsát ki a kongregációk vezetését illetőleg, felülvizsgálja és helybenhagyja azon szabályokat, melyeket mások tőle függőleg felállítanak, azokon változtathat, javíthat, vagy teljesen újjá is alakíthatja azokat.

16. XIV. Benedek pápának „Laudabile Romanorum Pontificum” kezdetű apostoli rendelete szerint a prézeseknek, kiket a rendfőnök a Jézustársaság házaiban, vagy templomaiban kongregáció vezetésével megbízott, teljes hatalmuk van mindabban, ami a kongregációjuk lelki és egyéb ügyeinek intézéséhez, vezetéséhez és kormányzásához tartozik. Ennélfogva a jelen általános szabályzat épségben tartásával belátásuk szerint – helyi szabályokat, szervezeteket s részleges megállapításokat alkothatnak, azokat részben, vagy egészben megváltoztathatják. A tagok véleményének, vagy beleegyezésének kikérése nem okvetlenül szükséges.

17. A prézesek kinevezési jogát, az általános rendfőnök rendelkezése alapján, a tartományi főnökök, vagy a missiói elöljárók gyakorolják. A jézustársasági helyi elöljáróknak a házaikban, vagy templomaikban felállított kongregációkkal szemben ugyanazon jogaik vannak, mint a prézeseknek; sőt fontos okokból az eddigi prézes helyébe más ideiglenes prézest is rendelhetnek.

18. A prézesnek a kormányzásban segítségére van a tagokból álló magisztrátus, rendszerint egy prefektus, két asszisztens, egy titkár, hat, vagy több tanácsos, jelöltek mestere és pénztáros. Ezek a magasabb hivatalnokok, ők alkotják a kormányzó tanácsot. A prézes a körülményekhez képest kinevezhet helyettes hivatalnokokat is, mint: másodtitkárt, jelöltek másodmesterét, másodpénztárost, vagy szervezhet egészen új hivatalokat is és ezeket fölruházhatja főhivatalnoki jelleggel.

19. A kisebb hivatalnokok, mint pl. a sekrestyés, az ellenőrök, a könyvtárosok, a felolvasók csak végrehajtó közegek, de azért sokszor nagyon gyakorlati fontosságuk van. E hivatalok száma a kongregáció szükségletei szerint hol kisebb, hol nagyobb.

20. A kisebb hivatalnokok kinevezése a kongregáció prézesének joga. A tanács tagjait, vagyis a magasabb tisztviselőket a kongregáció szótöbbséggel választja három-három jelölt közül, kiket a prézes az egyes hivatalokra ajánl. A prézes azonban a körülmények szerint, szem előtt tartva természetesen a kongregáció célját, más módon is betöltheti úgy a kisebb, mint a nagyobb hivatalokat.

21. Minden évben legyen tisztújítás a helyi szokásoknak megfelelő napon. Ha időközben megüresedik egy hivatal, azt éppen úgy kell kitölteni, mint a szokásos tisztújításkor.

22. A tanács tagjainak és a kisebb tisztviselőknek ügykörét a prézes határozza meg, hivataluk gyakorlásában külön-külön és együttesen is a prézesnek vannak alárendelve.

V. szakasz: A tagok felvétele és kizárása

23. Aki kongreganista akar lenni, forduljon kérésével a prézeshez. Csakis a prézesnek van joga a tagok felvételére. A jelentkező kérését lehetőleg egy kongregánista útján terjessze elő, aki őt a felvételre ajánlja. A jelentkező tűnjék ki mindenekelőtt jó erkölcsben; kora, állása, foglalkozása pedig legyen megfelelő az illető kongregációnak és legyen szilárdan eltökélt akarata, hogy a kongregáció szabályait lelkiismeretesen megtartja.

24. A végleges felvételt próbaidő előzze meg, mely legalább két hónap legyen. Ezen idő alatt a jelölt köteles mindazt teljesíteni, amit a kongregáció valamennyi tagjától megkíván. Aki más kongregációból akar átlépni, azonnal felvehető, ha az illető kongregáció prézesének bizonyítványával igazolja erkölcsös magaviseletét és azt, hogy a kongregáció gyűléseit látogatta, aki hosszabb ideig nem jelentkezik, annak a prézes belátása szerint rövidebb, vagy hosszabb próbaidőt tűzzön ki, még akkor is, ha máshol rendes tag volt már.

25. Ünnepélyes tagfelvétel legyen évenkint kétszer, vagy többször a kongregáció főünnepein, vagy a Boldogságos Szűz egyéb főbb ünnepein.

26. Az ünnepélyes tagfelvétel előtt közölje a kongregáció prézese a tanács tagjaival azoknak a nevét, akiket ő felvehetőknek tart és szólítsa fel a tanácsosokat, mondják el nyíltan véleményüket és esetleges kifogásaikat a jelöltek ellen. Ez észrevételek megfontolása után döntsön a prézes a saját belátása szerint, hogy kit vegyen fel, kit hagyjon meg továbbra is a jelöltek között, vagy esetleg kit zárjon ki véglegesen a kongregációból.

27. A tagok felvétele történjék az egész kongregáció színe előtt, a szertartás alatt a felvevő prézes mellett álljon a prefektus is, a titkár és a jelöltek mestere.

A felveendők a titkár felhívására odalépnek az oltárhoz, letérdelnek és elmondják a felajánlást, valamelyiket a következők közül:

Berchmans Szent János felajánló imádsága:

Szentséges Szűz, Isten Anyja Mária, én N. N. megválasztlak ma úrnőmnek, pártfogómnak és szószólómnak és erősen eltökélem és felteszem magamban, hogy téged soha el nem hagylak és soha el nem tűröm, hogy tiszteleted ellen valami történjék. Fogadj hát engem esedezve kérlek, örökös szolgádnak, állj mellettem minden tettemben és ne hagyj el halálom óráján. Amen.

Szalézi Szent Ferenc felajánló imája:

Szentséges Szűz Isten Anyja Mária stb. Lásd a felvétel szertartásainál.

Ezután a prézes, vagy az ő megbízásából más pap a szokott szavak kíséretében feladja nekik a kongregációi érmet és őket felvetteknek nyilvánítja körülbelül ilyen szavakkal:

Én törvényesen kapott hatalmamnál fogva fölveszlek titeket a Boldogságos Szűz Máriának … (a kongregáció fő címé)-ről és … (a kongregáció második cimé)-ről nevezett kongregációjába és részesévé teszlek benneteket a római Prima-Primariának és ennek a mi kongregációnknak engedélyezett búcsúkban. Amint most neveteket a kongregáció törzskönyvébe írják, úgy legyen beírva nevetek az örökkévalóságban is a választottak könyvébe.

A felvételi okmány szövege a következő lehet:

Jelen oklevéllel bizonyítjuk, hogy Krisztusban szeretett testvérünket N. N. …….. évnek …….. napján felvettük a ……… (kongr. neme, pl. a tanuló-ifjaknak)-ről, (a kongr. fő címe) és ……..-ről (a második cím) nevezett kongregációjába és hogy ennélfogva része van az összes búcsúkban, jogokban, kegyelmekben és kiváltságokban, amelyeket a rendes tagok élveznek; kongregációnk pedig magára vállalja a kötelességet, hogy halála esetére elvégzi azokat az ájtatossági gyakorlatokat, amelyeket az elhunyt társakért végezni szokott.

Kelt a szent Szűzanya fentnevezett kongregációjában, fentjelzett évben és napon.

………………………………

prézes

………………………………

………………………………

prefektus

titkár

Sohase mulasszák el az újonnan felvett tagok nevét a kongregáció névtárába bevezetni.

28. A kongregáció prézese egyes különös esetben eltekinthet a felvételnek itt közölt alakjától. Mert alapjában véve az érvényes felvételre elegendő, ha az, akinek hatalma van a felvételre és az, aki a felvételt óhajtja, elhatározásukat bármely külső jellel nyilvánítják.

29. Bizonyos rangú és rendű kongregációba nem vehető fel más rangú és rendű tag, legfeljebb kivételképpen, ha ti. a prézes ítélete szerint erre alapos ok forog fenn.

30. Akiket egyszer valamely kongregációba felvettek, annak tagjai is maradnak mindaddig, míg azt vagy önként el nem hagyják, vagy pedig mint méltatlanokat ki nem zárják.

31. Kizárandó pedig az a rendes tag vagy jelölt, aki jelentékenyen elhanyagolja általános keresztény kötelességeit vagy a kongregáció szabályait. A kizárás szintén a prézes joga, de lehetőleg kérje ki a tanács véleményét is.

VI. szakasz: A tagok általános kötelességei

32. Habár a kongregáció szabályai senkit sem köteleznek halálos, vagy akárcsak bocsánatos bűn terhe alatt, hanem mindenben meghagyják az isteni és egyházi törvények kötelezettségének fokát, a kongregánistáknak mégis különösen nagyra kell becsülniök azokat és pontos hűséggel megtartani, mert önként vállalták magukra a kongregációba lépés napján és mert azokban szükséges és hathatós eszközöket találnak a kongregáció céljának elérésére

33. A jó kongregánista mindenekelőtt legyen példás keresztény, hitében és életében alkalmazkodjék a római katolikus anyaszentegyház által hirdetett hithez és erkölcsökhöz; szeresse, amit az szeret, s vesse el, amit az elvet, mindenben vele együtt érezzen és sem a nyilvános, sem a magánéletben ne szégyellje, hogy Szűz Mária hű és engedelmes gyermeke akar lenni.

34. A kongregánisták különösen azokat az ájtatossági gyakorlatokat végezzék pontosan, amelyek a buzgó lelki életet ébren tartják. Reggel rögtön felébredés után indítsák fel magukban röviden a hit, remény és szeretet erényeit, adjanak hálát az Úrnak a vett jótéteményekért, ajánlják fel napi munkájukat Istennek, indítsák fel magukban a jó szándékot, hogy minden aznap nyerhető búcsúban részesüljenek és hívják segítségül a Boldogságos Szent Szüzet legalább három „angyali üdvözlet” elmondásával. Fordítsanak legalább egy negyedórát elmélkedő imádságra. Ha körülményeik engedik, hallgassanak mindennap szentmisét. Mondják el az olvasót, vagy a Boldogságos Szűz valamely zsolozsmáját. Lefekvés előtt vizsgálják meg gondosan lelkiismeretüket, indítsanak őszinte bánatot minden, de különösen aznap elkövetett bűneik fölött.

35. Kerüljék a rossz társakkal és gyanús személyekkel való bizalmaskodást és szükségtelen érintkezést. Őrizkedjenek erkölcsrontó olvasmányoktól és színjátékoktól. Általában tartsák távol magukat minden oly alkalomtól, mely lelküket veszélynek teszi ki, vagy másokat megbotránkoztat.

36. Válasszon minden kongregánista állandó, tapasztalt gyóntatóatyát, kinek a legnagyobb őszinteséggel tárja fel lelkiismeretét és bízza magát az ő irányítására a lelki élet minden ügyében.

37. Mielőtt valaki a kongregáció érmet felveszi, végezzen általános gyónást, hacsak gyóntatója mást nem ajánl. Ezután pedig ne elégedjék meg az előírt közös szentáldozásokkal, hanem járuljon gyóntatója útmutatása szerint gyakrabban a szentségekhez.

38. Igen üdvös XIV. Benedek pápa tanácsa is, hogy ti. mindenki évenként egyszer, vagy kétszer általános gyónást végezzen, elkezdve az utolsó általános gyónástól. Legjobb alkalom erre a szentgyakorlatok, a havi lelki magábaszállás ideje vagy az év vége.

39. Legyenek meggyőződve, hogy az Apostoli Szentszék hívó szózata, mely minden hívőt a gyakori és mindennapi szentáldozásra buzdít, kiváló módon a kongregánistáknak szól, miért is nem lehet eléggé ajánlani a tagoknak összesen és egyenkint, hogy necsak oly napokon járuljanak az Úr asztalához, melyeken, mint kongregánisták teljes búcsút nyerhetnek, hanem hogy honosítsák meg azt az üdvösséges jó szokást, teljesítsék Krisztus Urunk és egyházunk hő óhaját: járuljanak a szentáldozáshoz gyakran, sőt – ha lehet – naponkint.

40. Mivel a Mária-kongregációk főpártfogója a Boldogságos Szent Szűz; törekedjenek a kongregánisták, hogy kiváló módon tiszteljék a Szűz Anyát, magasztos erényeit kövessék, gyermeki bizalommal legyenek iránta és egymást kölcsönösen az ő szeretetére és hűséges szolgálatára buzdítsák.

41. Mindnyájan lelkiismeretes pontossággal jelenjenek meg a kongregáció minden rendes és rendkívüli általános gyűlésén. Jelezzék is jelenlétüket kongregációjuk helyi szokása szerint. Legajánlatosabb jelzési mód, ha minden tag nevét egy darab papírra felírja és azt az arra rendelt tisztviselőnek átadja. Ha valamely tag a gyűlésre nem jöhet, távollétének okát jelezze minél előbb írásban, vagy élőszóval a kongregáció prézesének, aki megítéli, elfogadható-e a felhozott mentség, vagy nem.

42. Minthogy a kongregáció természetének – mint ezt a harmadik szakaszban láttuk – igen megfelelő, hogy a tagok lelki életének előmozdítására, apostoli buzgóságuk és keresztény felebaráti szeretetük gyakorlására, külön szakosztályok alakuljanak, azért nagyon kívánatos, sőt a körülményekhez képest esetleg kötelezőleg is előírható, hogy valamennyi tag e szakosztályok valamelyikében tevékeny részt vegyen.

43. Törekedjék minden kongregánista amennyire teheti – buzgóságát magánúton is – érvényesíteni, mint például az irgalmasság testi és lelki cselekedeteivel és különösen azáltal, hogy a kongregáció jelöltjeinek megnyerje mindazokat, akiket erre alkalmasaknak tart; mert ezáltal mindenki valóságos apostola lesz Isten dicsőségének és a szentséges Szűz Anyának.

44. Mindenben, ami a kongregációi életre vonatkozik, készségesen kövessék a kongregáció prézesének utasításait és tanácsait; úgyszintén fogadják tisztelettel a prefektusnak, többi tanácsosnak és a kisebb tisztviselőknek hivatalukkal járó útmutatásait.

45. Egymáshoz testvéri vonzalommal és keresztény szeretettel ragaszkodjanak. Kérjék gyakran az Urat, hogy a kongregációnak és kongregánistáknak, különösen pedig a betegeknek szükségein segítsen. Ha valamelyikük meghal, temetésén jelenjenek meg testületileg és kiki külön is imádkozzék a meghalt lelkiüdvéért. Ezenkívül mondják el közösen a halottak zsolozsmáját, vagy más imádságokat és szolgáltassanak kiváltságos oltáron szentmisét érte, hogy az ahhoz kötött búcsút is megnyerje.

46. A kongregáció költségeinek fedezésére kiki járuljon hozzá, vagy állásának megfelelő önkéntes adománnyal, vagy pedig a helyi szokás által meghatározott mérsékelt havi, vagy évi összeggel.

47. Aki ideiglenesen, – egy évre – vagy állandóan oly helyre költözik, ahol hasonló kongregáció van, jelezze ezt a prézesnek, kérjen tagsági bizonyítványt, melyben a prézes és prefektus névaláírásukkal bizonyítják, hogy az illető kongregánista és mint ilyen, méltó arra, hogy a testvér-kongregációba bevegyék.

Hogy a kongregációhoz kötött búcsúkban részesülhessen, e tagsági bizonyítvánnyal jelentkezzék a tartózkodási hely kongregációjánál és kérje felvételét. A felvétel ilyenkor egyszerű átírás alapján történik, melyről az előbbi kongregáció értesítendő. Ha a felvételt megtagadják, vagy más komoly akadály jön közbe, értesítse erről volt prézesét és ennek utasításához tartsa magát.

A távollevő kongregánisták kongregáció hiányában időről-időre keressék fel levélben a prézest, vagy prefektust; törekedjenek a körülményekhez képest a kongregáció vallási gyakorlatait elvégezni és mindenütt, ahová az isteni Gondviselés vezérli őket, éljenek keresztény módon és oly buzgón, amint kongregánistákhoz illik.

VII. szakasz: A magasabb tisztviselők szabályai

48. A magasabb tisztviselők tekintsék állásukat kitüntetésnek és legyenek az erények gyakorlásában és a szabályok pontos megtartásában is elsők.

49. Teljesítsék hivataluk kötelességeit lelkiismeretesen, ha szükséges, adjanak számot a prézesnek eljárásukról, kérjenek tőle tanácsot és útbaigazítást; szóval, kétes esetekben és a felmerülő nehézségekben legyenek – mint illik – az ő hűséges segítői a kongregáció vezetésében,

50. A prézes, vagy ennek meghagyása alapján a prefektus által egybehívott tanácskozásokon vegyenek részt és adják le szavazatukat. Tanácshatározatnak csak az tekinthető és hirdethető ki, amit abszolút szótöbbséggel fogadtak el s amihez a prézes is hozzájárult. A prézes beleegyezése nélkül még az egyhangúlag elfogadott indítványok sem emelkednek határozat erejére.

51. A tanácsban fölvetett kérdésre vonatkozólag mondják meg őszintén és világosan véleményüket. Ne akarják saját véleményüket keresztülerőszakolni, ne nézzék saját hajlamukat, vagy előnyüket, hanem egyedül Isten dicsőségét és a kongregáció lelki javát tartsák szem előtt.

52. Ha olyan indítványt akarnak a tanács elé hozni, amely előreláthatólag nehézségeket fog támasztani, beszéljék meg azt előzőleg a prézessel, aki megmondja: ajánlatos-e a kérdés felvetése.

53. A prefektus rangra nézve az első tisztviselő s a prézesnek mintegy jobbkeze, kivel együtt elnököl a gyűléseken, kinek fővezetése alatt intézi a kongregáció minden kormányzati ügyét, különösen pedig a tagok felvételében és kizárásában van szava.

54. Az első és második asszistens segítsék a prefektust jótanáccsal és együttműködéssel. A prefektust távollétében az első asszistens, ennek távollétében a második asszistens helyettesíti.

55. A titkár a tanácsülésekről jegyzőkönyvet készít, a kongregáció általános naplóját vezeti, a tagok felvételi okmányát megírja és aláírja, úgyszintén elkészíti a többi előforduló okmányokat, bizonyítványokat, leveleket, tudósításokat és hivatalos iratokat. Mindezekben járjon el a prézes és prefektus útmutatása szerint. A tanács határozatait, a kongregáció általános naplóját és a tagok névjegyzékét, külön-külön könyvben vezesse.

56. A tanácsosok nemcsak a tanácskozásokon szolgálnak jó tanáccsal, hanem ha a körülmények úgy kívánják, a magánéletben is. Hogy ezt minél jobban tehessék, törekedjenek a tagokkal s a kongregáció ügyeivel jól megismerkedni és kölcsönösen kerüljék a pártoskodást és tegyék meg észrevételeiket igazán apostoli szellemben.

57. A jelöltek mesterének feladata a jelöltek útbaigazítása, azoknak bevezetése a kongregáció szokásaiba és szellemébe. Közölje a prézessel tapasztalatait, ti. hogyan viselkednek a jelöltek a kongregációban és azon kívül, hogy így a prézes a felvételben és annak elhalasztásában, vagy megtagadásában annál nagyobb körültekintéssel járhasson el.

58. A pénztáros beszedi a kongregáció pénzeit, ti. a szokásos tagsági díjakat, a jótevők adományait, az előforduló bevételeket, egyszóval ő kezeli a kongregáció összes vagyonát s a prézes, vagy a prefektus előzetes utasítása szerint fedezi a kongregáció költségeit. Hivatalos könyveit, okmányait vezesse azért tisztán, gondosan, általában véve minden ténykedésében tartsa szem előtt, hogy a Boldogságos Szűz kisded vagyonának hűséges kezelője legyen.

VIII. szakasz: A kisebb tisztviselők szabályai

59. A kisebb tisztviselők éppúgy, mint a magasabbak, tűnjenek ki jámborságban s a kongregáció nagyrabecsülésében, teljesítsék buzgón a reájuk bízott kötelességeket és beszéljék meg gondolataikat időnkint a prézessel.

60. A kongregáció válasszon legalább két sekrestyést, ezeknek dolga a kápolnának kellő előkészítése a kongregáció gyűlésekre és mindannak beszerzése, amire a kongregáció ülései és vallási gyakorlatai alkalmával szükség van.

61. Két vagy több ellenőrre, vagy háznagyra is okvetlenül szükség van. Ezek vezessék a tagok és jelöltek névjegyzékét, melynek segítségével ellenőrzik, jelen van-e mindenki a gyűléseken. A hiányzóknál írják oda a felhozott okot is a prézes megjegyzésével együtt.

62. A felolvasó a kongregáció gyűlésein a kijelölt könyvből felolvas egy részt; ugyancsak ő olvashatja fel a havi pártfogókat és a következő hétre eső egyházi naptárt is.

63. A könyvtárt egy, vagy két könyvtáros kezelje; ezek meghatározott napon és órában a készített könyvjegyzék alapján adják ki a kért könyveket és tegyék helyükre a visszaadottakat.

64. Minthogy a prézes és prefektus elfoglaltságuk miatt nem látogathatják gyakrabban a beteg társakat, azért kívánatos, hogy kiválóan buzgó és ügyes beteglátogatókat válasszanak, akik az irgalmasság e cselekedetében igen jó szolgálatokat tehetnek. Látogatásukat úgy intézzék, hogy ezzel a betegnek örömet, épülést és vigasztalást szerezzenek. Imádkozzanak a betegekért, legyen gondjuk továbbá arra, hogy, ha a betegség súlyosbodik, a kongregációban közösen is imádkozzanak értük; ilyenkor értesítsék idejekorán a prézest is, hogy a szentségek feladásáról gondoskodhassék.

65. Ha a felsorolt magasabb és kisebb hivatalokon kívül valamely kongregációban szükséges volna más hivatalok szervezése, azokat a kongregáció prézese állítja fel, ő határozza meg azok feladatát és ügykörét.

IX. szakasz: A Mária-kongregációknak egymással való érintkezése

66. Kívánatos, hogy az összes kongregációk, különösen pedig az egy fajhoz tartozók, általános és különleges céljuk eredményesebb munkálására időről-időre kongresszusokat tartsanak, melyeken az illető kongregációk prézesei úgyszintén a kiküldött és vállalkozó tagok részt vesznek. E kongresszusok arra törekedjenek, hogy tanácskozásaik és egész lefolyásuk a lelki haladást és példás vallásosságot emeljék. Ne költekezzenek csupán azért, hogy fényes ünnepséget rendezzenek, hanem hogy elsősorban gyakorlati és mélyreható eredményeket érjenek el.

67. Nagyon dicséretes kongregációi folyóiratok kiadása és pártolása, mert ezek a kongregációk iránti érdeklődést fenntartják és a jó szellemet ápolják.

68. Isten nagyobb dicsőségére és a Boldogságos Szent Szűz tiszteletére szolgál az is, ha az egy fajhoz tartozó, vagy egy vidéken levő kongregációk állandó szövetségre lépnek egymással és közös tanácsot állítanak fel.

X. szakasz: A helyi szabályokról

69. Ha a felsorolt szabályokon kívül más általános szabály is szükséges volna, az ft. P. Anderledy rendelkezése értelmében, csak a ft. P. Generális jóváhagyásával érvényes. Ha pedig helyi szabályok járulnak az általánosokhoz, azok ne ellenkezzenek az utóbbiakkal. A helyi szabályok csak akkor állandó jellegűek, ha a tartomány-főnök, illetőleg misszió-főnök megerősíti azokat.

II. rész: A Szentatya megerősítése, búcsúk, kiváltságok

I. A rendfőnök levele a Szentatyához, melyben a Mária-kongregációk szabályaira vonatkozólag néhány döntő határozatot és engedményt kér.

Szentséges Atya!

Jézus Társaságának rendfőnöke kéri, hogy a Mária-kongregációk szabályai körül támadt néhány kétely eloszlatására méltóztassék megengedni a következőket:

1. Minden egyes kongregációnak prézese szertartásos felvétel nélkül is tagja lehessen azon kongregációnak, melyet vezet, hogy így jogosan részesülhessen annak minden kiváltságában és búcsúiban.

2. Ifjúsági kongregációba a prézes felvehessen felnőtt férfiakat, családapákat is, és viszont.

3. Ugyanezt tehesse a prézes a nők számára alakult kongregációban is.

4. Minden ily esetben méltányos ok keresendő, mely magától megvan, ha a kongregánista állapotában változás állott be, pl. házasságra lépett és továbbra is a kongregációban akar maradni, különösen, ha azon a helyen nincs állapotának megfelelő kongregáció.

5. Minden egyes kongregánista mindaddig tagja marad a kongregációnak, míg azt önként el nem hagyja, vagy míg méltatlansága miatt ki nem zárják, miért is minden búcsúban és kiváltságban részesül, ha az előírt feltételeket teljesíti.

6. Aki a kongregációtól egy évig, vagy hosszabb ideig távol van és olyan helyen tartózkodik, ahonnan nem járhat el a gyűlésekre, de ahol állapotának megfelelő kongregáció van, hogy a kongregáció búcsúiban részesülhessen, köteles az előírt módon magát az illető kongregációba átíratni. – Ha a prézes ezt ellenzi, vagy más törvényes ok jön közbe, jelentse ezt volt prézesének és annak utasításához tartsa magát.

(X. Pius 1910. máj. 10.)

1910. május 10-iki kihallgatáson Őszentsége X. Pius pápa meghallgatván a zsinat szent gyülekezetében elnöklő bíbornok felügyelőnek jelentését, kegyesen beleegyezett az előterjesztett pontokba mindenben a kérelem szerint.

C. Card. Geunari, Praef., B. Pompili secretarius.

II. Összefoglalása a búcsúknak

Összefoglalása mindazon búcsúknak és kiváltságoknak, melyeket a pápák Rómában, Jézus társasága házában Gyümölcsoltó Boldogasszony és Szent Péter és Pál elnevezés alatt felállított Mária-kongregációnak és minden más ebbe bekebelezett, vagy bekebelezendő kongregációnak engedélyeztek.

III. Teljes búcsúk, melyekben egyedül a kongregánisták részesülhetnek

Teljes búcsúk, melyekben egyedül a kongregánisták részesülhetnek:

1. A felvétel napján, ha ezen a napon meggyóntak és megáldoztak.

(XIII. Gergely 1584. dec. 5., V. Sixtus 1587. jan. 5. és szept. 29., XV. Gergely 1621. ápril. 15., XIV. Benedek 1751. szept. 8., XII. Leó 1825. márc. 7.

2. Halál óráján, ha meggyóntak, megáldoztak, vagy legalább bűnbánó szívvel Jézus szentséges nevét ájtatosan segítségül hívják, ha szóval ki sem ejthették.

(Uo. XIII. Leó 1885. jan. 23.)

3. A következő napokon, ha gyónás után a legméltóságosabb Oltáriszentséget magukhoz vették: a) Karácsony, b) Áldozócsütörtök, c) Szeplőtelen fogantatás, d) Kisasszony, e) Gyümölcsoltó, f) Gyertyaszentelő, g) Nagy Boldogasszony ünnepén.

(Uo. és XIII. Leó 1885. jún. 23.)

4. Halottak napján, ha meggyóntak és megáldoztak; ezt a teljes búcsút a tisztítóhelyen szenvedő lelkek javára is felajánlhatják.

(X. Pius 1910. júl. 21.)

5. Hetenkint egyszer, tetszésszerinti napon, ha előző napon, vagy aznap meggyóntak, megáldoztak és a heti gyűlésen jelen voltak.

(XIV. Benedek 1748. ápril. 24., 1751. szept. 8., XII. Leó, 1825. márc. 7., XIII. Leó 1887. ápril. 27., X. Pius 1910. júl. 21.)

6. Ha a tagok közös áldozásán megjelenvén, gyóntak és áldoztak.

(XIII. Leó 1886. jan. 8., X. Pius 1910. júl. 21.)

7. Ha lelkigyakorlaton részt vettek, akárhány napig tartott is az, vagy a hónap folyamán egy napra magukba vonulva meggyóntak, megáldoztak és az Oltáriszentséget meglátogatván ott a pápa szándékára imádkoztak.

(XIV. Benedek 1753. márc. 29., 1775. nov. 28., XVI. Gergely 1843. júl. 7., X. Pius 1910. júl. 21.)

8. A prézes teljes búcsúban részesítheti azt a beteg kongreganistát, akit meglátogatva a betegség békés elviselésére, s a halálnak az Úr kezéből való elfogadására oktat, ha a beteg aznap megáldozott és a pápa szándékára feszület előtt három Miatyánkot és három Üdvözletet elimádkozott.

(XIV. Benedek 1748. szept. 27., 1751. szept. 8., XII. Leó, 1825. márc. 7.)

9. A tagok az összes római ún. állomási búcsúkat megnyerhetik, ha az állomási napokon bármely nyilvános templomot, vagy kápolnát meglátogatnak és ott ájtatosan hét Miatyánkot és hét Üdvözlégyet imádkoznak, gyónnak és áldoznak.

(XIII. Gergely 1584. dec. 5., V. Sixtus 1587. jan. 5., szept. 29., XV. Gergely 1621. ápr. 1., 15., XIV. Benedek 1748. ápr. 24., 1751. szept. 8., XII. Leó 1825. márc. 7., X. Pius, 1910. júl. 21.)

IV. Állomási búcsúk

Állomásoknak nagy Szent Gergely pápa idejében a keresztények azon esdő és vezeklő körmeneteit nevezték, melyeket bizonyos napokon Róma városának majd kívül, majd belül fekvő valamely meghatározott templomába vezettek. Az ily esdő és vezeklő körmeneteken résztvevők számos és nagy búcsúkat nyerhettek. Az ily búcsúkat állomási búcsúknak nevezzük.

XIII. Gergely pápa engedélyezése folytán a tagok Róma falain kívül és belül létező templomoknak összes állomási búcsúit megnyerhetik, ha a jelzett napokon Jézustársasága templomát, s ahol ez nincs, tartózkodási helyükön más kápolnát, vagy templomot meglátogatnak és ott hét Miatyánkot és hét Üdvözlégyet ájtatosan imádkoznak.

Az állomási búcsúk a következők:

a) Teljes búcsúk! A karácsonyi három szent misén, nagycsütörtökön, húsvét ünnepén, áldozócsütörtökön.

b) Nem teljes búcsúk: Krisztus Urunk körülmetélése ünnepén, (újév) Három királyok napján, hetvened, hatvanad és ötvened vasárnapokon 30 évi s 30 quadragénai. Hamvazószerdán és nagyböjt 4. vasárnapján 15 évi 15. quadr. Virágvasárnap 25 évi s 25 quadr. Nagypéntek és Nagyszombat 30 évi s 30 quadr. Nagyböjt minden egyéb napján 10 évi és 10 quadr. Húsvét nyolcadának többi napjain, fehérvasárnappal bezárólag, Szent Márk napján s keresztjáró napokon 30 évi s 30 quadr. Pünkösd böjtjén 10 évi s 10 quadr. Pünkösd ünnepén s nyolcadának minden napján, szombatig bezárólag 30 évi s 30 quadr. A szeptember havi kántorböjt három napján 10 évi és 10 quadr. Úrjövet 3. vasárnapján 15 évi s 15 quadr. Úrjövet (advent) 1., 2., 4. vasárnapjain s az úrjövet kántorböjti napjain 10 évi s 10 quadr. Karácsony előnapján 15 évi s 15 quadr. A karácsonyi éjféli és hajnali misén 15 évi s 15 quadr. Szent István első vértanú, Szent János evangélista s Aprószentek napján 30 évi s 30 quadr.

Egy quadragéna annyi, mint 40 napi búcsú.

Föltételek itt is gyónás, áldozás a teljes búcsúkhoz, a többinél legalább bűnbánó szív. De a pápa szándékára minden esetben kell imádkozni.

10. Ha lelki gyakorlatok után 40 napig az állhatatosság megnyeréséért imádkoznak, naponkint 200 napi búcsút nyernek és ha ez idő alatt meggyónnak, megáldoznak, teljes búcsút nyerhetnek.

(XVI. Gergely 1843. júl. 7., X. Pius 1910. júl. 21.)

V. Nem teljes búcsúk, melyeket egyedül a kongregánisták nyerhetnek meg

Nem teljes búcsúk, melyeket egyedül a kongregánisták nyerhetnek meg:

11. Hét évi és hét negyvennapi búcsú: Valahányszor hétköznapokon szentmisét hallgatnak, úgyszintén valahányszor esténkint lefekvés előtt lelkiismeretüket szorgalmasan megvizsgálják. Valahányszor magányos, vagy nyilvános kongregációi gyűléseken jelen vannak, úgyszintén valahányszor szentmisét hallgatnak, melyet a prézes előterjesztésére a kongregáció elhalt tagtárs, vagy más keresztény hívő lelkiüdvéért végeztet.

Valahányszor szegényeket, betegeket, vagy rabokat meglátogatnak.

Valahányszor ellenségeket kibékítenek.

Valahányszor betegekért, vagy halottakért imádkoznak.

Valahányszor kongregánista, vagy más keresztény hívőnek egyházi temetésén részt vesznek.

(XIV. Benedek 1748. ápr. 24. és 1751. szept. 8., XII. Leó 1825. márc. 7., X. Pius 1910. júl. 21.) 300 napi búcsú.

12. Valahányszor Berchmans Szent János, vagy Szalézi Szent Ferenc felajánló imádságát, vagy „Mennyországnak királynéja” kezdetű imát ájtatosan elimádkozzák.

(X. Pius 1906. nov. 17. és 1910. júl. 21.) 100 napi búcsú.

13. Valahányszor püspöki jóváhagyás alapján a kongregációi érmet, melyet a kongregáció prézese, vagy helyettese megáldott, a következő fohász kíséretében megcsókolják: Áldjon meg minket Szűz Mária az ő Szent Fiával.

(IX. Pius 1910. júl. 21.)

VI. Teljes búcsú, melyet minden egyes keresztény hívő a kongregáció helyén megnyerhet

Teljes búcsú, melyet minden egyes keresztény hívő a kongregáció helyén megnyerhet:

14. Ha a kongregáció égi pártfogóinak ünnepén meggyónnak, megáldoznak és az illető kongregáció templomát, vagy kápolnáját az előző nap délután vecsernyéjétől, ünnepestig meglátogatva, ott a pápa szándékára buzgón imádkoznak.

(XIII. Gergely 1584. dec. 5., V. Sixtus jan. 5. és szept. 29., 1587., XV. Gergely 1621. ápr. 15., XIV. Benedek 1748. szept. 27. és 1751. szept. 8., XII. Leó 1825. márc. 7.)

Ha a kongregációnak nincs második pártfogója, a prézes e célra évenkint egy külön napot választhat a főpásztornak, vagy rendfőnöknek engedélyével.

(XIV. Benedek 1748. szept. 27. és 1751. szept. 8., XII. Leó 1825. márc. 7.)

Ha a kongregáció gyűléseinek helye akár véglegesen, akár csak egy időre változik, vagy a hívők nagyobb kényelmére és szélesebb körű ünnepség rendezése miatt a prézes beleegyezésével a pártfogók ünnepét más templomban tartják, ezen esetben a búcsúkat az illető templom látogatásával nyerik meg.

(XIV. Benedek 1743. szept. 27., 1751. szept. 8., XII. Leó 1825. márc. 7.)

Hasonlóképpen, ha ez ünnepeket nem lehet a napján megtartani alkalmasan és tervbevett ünnepséggel, a prézes a főpásztor, vagy rendi elöljáró engedélyével az év más napját jelölheti ki erre a célra; ilyenkor a búcsút is ezen a napon nyerik meg.

Ha a kijelölt napra duplex-ünnep esik is, mindazonáltal egy ünnepélyes mise énekelhető az átvett ünnepről.

(V. Sixtus 1587. szept. 29., XV. Gergely 1621. ápril. 15., XIV. Benedek 1748. szept. 27. és 1751. szept. 8., XII. Leó 1825. márc. 7.)

15. Ha a háromnapi szentségimádás ideje alatt a kongregáció templomában vagy kápolnájában kitett Oltáriszentség előtt imádkoznak és a többi előírt feltételt is teljesítik, teljes búcsút nyernek éppenúgy, mint a 40 órai szentségimádásnál.

(XIV. Benedek 1749. júl. 15. és 1751. szept. 8., XII. Leó. 1825. márc. 7.)

VII. Kiváltságok

16. A kongregáció prézese más áldozó papot is felkérhet, hogy a jelölteket felvegye és az érmeket megáldja.

(XIII. Leó 1885. jún. 23.)

17. Királyok, kormányzófejedelmek, úgyszintén ezeknek első- és másodfokú vérrokonai, sógorai, ha a kongregáció tagjai lesznek, az elsorolt búcsúkat – kivéve a közös áldozáshoz kötött búcsút – megnyerhetik, jóllehet a kongregáció helyétől távol vannak, de egyébként az előírt feltételeket teljesítik és valamely templomot meglátogatnak.

(XIV. Benedek 1749. júl. 15. és 1751. szept. 8., XII. Leó 1825. márc. 7.)

18. A búcsúk elnyerésére megkívánt szentáldozást a kongreganisták a kijelölt nap nyolcadának bármely napján végezhetik.

(XIII. Leó 1887. ápril. 27., X. Pius 1910. júl. 21.)

19. Ha a kongreganisták a heti gyűlés imáit a pápa szándékára felajánlják, ez elégséges a heti gyűléshez kötött búcsúk elnyerésére.

(XIII. Leó 1893. aug. 26.)

20. A heti gyűléshez kötött búcsúk akkor is érvényesek, ha havonkint csak kétszer tartanak gyűlést.

(XIII. Leó 1893. aug. 26.)

21. A Mária-kongregációnak engedélyezett, vagy engedélyezendő minden búcsú a meghalt hívőkre is alkalmazható, kivéve a halál órájára engedélyezett búcsút.

(XIV. Benedek 1748. ápril. 24. és 1751. szept. 8., XII. Leó 1825. márc. 7., XIII. Leó 1885. jún. 23., X. Pius 1910. júl. 21.)

22. Minden áldozó papnak ún. kiváltságolt (kiváltságolt [altare privilegiatum] az olyan oltár, amelynél mondott szentmise által teljes búcsú nyerhető, mely esedezésképpen a meghalt hívők lelki javára is fölajánlható) oltár-előnye van, ha nem is kiváltságolt oltáron misézik meghalt kongregánistáért.

(XIV. Benedek 1748. ápril. 24. és 1751. szept. 8., X. Pius 1910. júl. 21.)

23. A kongregáció szolgái, míg annak szolgálatában vannak, a kongreganisták részére engedélyezett búcsúkban az előírt feltételek mellett részesülhetnek.

(XIV. Benedek 1748. szept. 27. és 1751. szept. 8., XII. Leó 1825. márc. 7.)

24. A prézes minden külön felvétel nélkül tagja azon kongregációnak, melyet vezet, a kongregáció minden kiváltságában és búcsúiban részesülhet.

(X. Pius 1910. máj. 10.)

25. A prézes, férfiakat, családapákat is felvehet ifjúsági kongregációba és viszont. Ugyanez áll a női kongregációkra nézve is; mindkét esetben természetesen méltányos oknak kell lenni, mely magától megvan, ha a kongreganista életében változás áll be, pl. házasságra lép és az illető a kongregáció tagja akar maradni és különösen, ha állapotának megfelelő Mária-kongregáció nincs ugyanott.

(X. Pius 1910. május 10.)

26. A kongreganisták mindaddig tagjai maradnak a kongregációnak, míg azt önként el nem hagyják, vagy míg méltatlanságuk miatt ki nem zárják őket, miért is az előírt feltételek mellett a kongregáció kegyelmeiben, kiváltságaiban és búcsúiban részesülnek.

(X. Pius 1910. máj. 10.)

27. Aki a kongregációtól egy évig vagy hosszabb ideig távol van és olyan helyen tartózkodik, ahonnan nem járhat el a gyűlésekre, de ahol állapotának megfelelő kongregáció van, hogy a kongregáció búcsúiban részesülhessen, köteles az előírt módon magát az illető kongregációba átíratni. – Ha a prézes ezt ellenzi, vagy más törvényes ok jön közbe, jelentse ezt volt prézesének és annak utasításához tartsa magát.

(X. Pius 1910. máj. 10.)

1910. július 21-én, csütörtökön, a kihallgatás IV. helyén.

Mindezen pontokat kellő tanácskozások után helybenhagyás végett a pápa Őszentsége elé terjesztették, aki kegyesen megerősítette azokat.

Aloisius Giambene

substitutus pro Indulgentiis.

E búcsúk jegyzéke az eredetivel mindenben megegyezik és az új bekebelezési okmányokban közölve lesz.

Róma, 1910. december 8.

Franciscus Xav. Wernz

Praep. Gen. S. I.

Mindkét irat az eredetivel megegyezik.

Antonius Rota

secr. S. I.

III. rész: Áhítat-gyakorlatok

I. Az ünnepélyes felvétel szertartásai

A ténykedő pap az oltárnál állva elkezdi a következő éneket, melyet a kar folytat:

a) Veni sancte Spiritus, et emitte coelitus lucis tuae radium.

b) Veni pater pauperum, veni dator munerum, veni lumen cordium.

V. Emitte Spiritum tuum et creabuntur.

R. Et renovabis faciem terrae.

Oremus. Deus, qui corda fidelium sancti Spiritus, illustratione docuisti: da nobis in eodem Spiritu recta sapere, et de eius semper consolatione gaudere.

Defende, quaesumus Domine, beata Maria semper Virgine intercedente, istam ab omni adversitate familiam, et tot corde tibi prostratam ab hostium propitius tuere clementer insidiis.

Actiones nostras, quaesumus Domine, aspirando praeveni et adjuvando prosequere, ut cuncta nostra oratio et operatio a te semper incipiat et per te coepta finiatur. Per Christum Dominum nostrum.

R. Amen.

Szentbeszéd.

Ezután a ténykedő pap csendben megszenteli az érmeket, mialatt a Boldogságos Szűz Máriáról énekelnek.

V. Adiutorium nostrum in nomine Domini.

R. Qui fecit coelum et terram.

V. Domine exaudi etc.

V. Dominus vobiscum etc.

Oremus. Omnipotens sempiterne Deus, qui Sanctorum tuorum imagines sculpi, aut pingi non reprobas, ut quoties illas oculis corporis intuemur, toties eorum actus et sanctitatem ad imitandum memoriae oculis meditemur; has, quaesumus, imagines in honorem et memoriam beatissimae Virginis Mariae, Matris Domini nostri Jesu Christi, et quidem Punficationis ejus et Beatae Margarethae Virginis . . . . . . . . . . . . . . . . . . . . . . . . . . . . . . . . . . . . . . . . . . . . . . . . . adaptatas bene + dicere et sancti + ficare digneris, et praesta ut quicunque coram illis beatissimam Virginem et Beatam Margaretham Virginem . . . . . . . . . . . . . . . . . . . . . . . . . . . . . . . . . . . . . . . . . . . . . . . . . suppliciter colere et honorare studuerit illorum meritis et obtentu a te gratiam in praesenti et aeternam gloriam obtineat in futurum. Per eundem Christum Dominum nostrum. Amen.

(Deinde aspergat aqua benedicta)

A jegyző a jelöltekhez fordulva mondja:

A teljes Szentháromság dicséretére és dicsőségére, a szeplőtlenül fogantatott Boldogságos Szűz Mária anyánk és pártfogónk tiszteletére, kongregációnk gyarapodására lépjenek elő azon jelöltek, kik tagokul felvétetni kívánnak, N. N.

A jelöltek az oltár előtt elhelyezkedvén kezeikbe égő gyertyát kapnak és a prefektus a prézes felé fordulva így szól:

Prefektus. FőtisztelendŐ Úr! A jelenlevők indíttatva a vágytól, hogy a Boldogságos Szűz Mária iránt érzett tiszteletet magukban és másokban gyarapítsák, kongregációnkba való felvételért esedeznek.

Prézes. Nagy örömmel veszem kívánságukat. De hogy annak őszinteségéről maggyőződhessünk, feleljenek világosan és érthetőleg azon kérdésekre, melyeket a prefektus eléjük terjeszt.

Prefektus. Igazán óhajtanak-e fölvétetni a Boldoságos Szűz Mária kongregációjába, hogy abban magukat a dicsőséges Szűz Mária oltalma alatt egészen Jézus Krisztusnak, a mi Üdvözítőnknek szenteljék?

Jelöltek. Teljes szívünkből óhajtunk.

Prefektus. Akarnak-e őszintén odatörekedni, hogy e kongregációban önfelajánlásuk által, az áhítat, feddhetetlen erkölcseik, szelídségük s műveltségük által, a testvéri szeretet s jó példájuk által felebarátaik épülését előmozdítsák?

Jelöltek. Akarunk.

Prefektus. Megígérik-e, hogy pontosan megtartják a szabályokat, s gyermeki szeretettel engedelmeskednek az elöljáróknak mindabban, ami a kongregációra vonatkozik?

Jelöltek. Megígérjük.

Prefektus. És amit megígérnek, meddig akarják megtartani?

Jelöltek. Megtartjuk mindvégig.

Prézes. Kedves Jelöltek! A Boldogságos Szűz Máriának valóban kedves és maguknak hasznos dolgot kívánnak. Mert midőn a Szentséges Szűz Mária szolgálatára s pártfogásába ajánlják magukat, remélhetik, hogy annak közbenjárására, ki az őt szeretőket kedveli, egész biztossággal kiérdemlik az ég kegyét. Megsegíti ugyanis e kegyes Anya mindazokat, kik őt segítségül hívják; pártfogásával kíséri és sem veszélyben, sem szorongattatás idején, sem az élet bajai közt, a halál óráján sem hagyja el azokat, kik igazán neki szentelik magukat. Mit hogy magukon is tapasztaljanak, sohase feledjék el, amit jelenleg mondani fognak. Erkölcseik s egész életük igazolja, hogy önök az ő kongregációjának tagjai. Mivel pedig az igaz hit a gyökere és alapja minden megigazulásnak és szentségnek, újítsák meg ama hitvallást, melyet a római katolikus anyaszentegyház használ.

Itt a jelöltek égő gyertyát tartva kezükben, letérdepelnek s közösen fennhangon elmondjak a hitvallást.

„Én N. erős hittel hiszem és vallom – kételkedés nélkül és összességgel mindazt, – ami a római anyaszentegyház – hitvallásában foglaltatik, – úgymint: – Hiszek egy Istenben, mindenható Atyában, mennynek és földnek Teremtőjében; – és a Jézus Krisztusban, ő egy Fiában, mi Urunkban: – ki fogantaték Szentlélektől, – szülétek Szűz Máriától, – kínzaték Pontius Pilátus alatt, – megfeszítteték, meghala és eltemettetek, – szálla alá poklokra, – harmadnapon halottaiból feltámada, – fölméne mennyekbe, – ül a mindenható Atya Istennek jobbja felül, – onnan leszen eljövendő – ítélni eleveneket és holtakat – Hiszek Szentlélekben, – egy közönséges keresztény anyaszentegyházat, – szenteknek egyességét, bűnöknek bocsánatát, – testnek feltámadását és az örök életet. – Ezen igaz katolikus hitet, – melyen kívül senki sem üdvözülhet, – melyet most szabadon vallok – s igaznak tartok, – Isten segítségével – utolsó lehelletemig – egészen és sértetlenül megtartom és vallom. Amen.”

Prézes. Hogy ezen jó szándékukban megerősödjenek, tegyék le most ünnepélyesen az egész kongregáció színe előtt kegyes Szűz Anyjuk lábaihoz ígéretüket.

A jelöltek térdelve s kezükben égő gyertyát tartva közösen elmondják a felajánlást, (nevüket egyenkint mondják).

Szentséges Szűz, Isten Anyja Mária – én N. N. habár nem vagyok méltó, – hogy neked szolgáljak, – mindazáltal a te csodálandó jóságodtól bátorítva, – s ama forró kívánságtól indíttatva, – hogy neked szolgáljak, – mai napon szent őrzőangyalom, – boldog jegyesed Szent József, – s a mennyei karok egész serege előtt – téged Úrnőmnek, Szószólómnak és Anyámnak választalak, – fogadván erősen, – hogy ezentúl mindenkor neked szolgálok, – s amennyire tőlem telik, azon leszek, – hogy neked mindenki híven szolgáljon. – Esedezem tehát óh legkegyesebb Anyám, – és kérlek Üdvözítőnknek érettem kiontott vérére: – kegyeskedjél engem a te pártfogoltjaid közé – örökös szolgálódul fölvenni. – Segíts meg minden ügyemben – s nyerd ki számomra a kegyelmet, – hogy szóval, tettel, vagy gondolattal – magaviseletemben soha meg ne sértselek téged, – sem a te szent Fiadat. – Emlékezzél meg rólam –s ne hagyj el halálom óráján. Amen.

Azután a régi tagok az oltár előtt térdeplő prefektussal egyszerre megújítják ígéretüket.

A prézes mindenkinek átadja a Boldogságos Szűz megszentelt érmét (megcsókolják) mondván:

Vegye át a Boldogságos Szűz Mária kongregációjának jelvényét testi és lelki oltalmul, hogy az isteni jóság kegyelmével s Anyjának, a Boldogságos Szűz Máriának, segélyével méltó legyen az örök boldogság elnyerésére: az Atyának és + Fiúnak és Szentléleknek nevében. Amen.

A prézes az új tagokhoz fordulva mondja:

Isten nagyobb dicsőségére, a Boldogságos Szűz Mária dicsőítésére, e kongregáció lelki javára, azon hatalom erejénél fogva, mellyel ő szentsége N. pápa engem N. N. mint ezen a Gyertyaszentelő Boldogasszonyról nevezett kongregációnak mostani prézesét (prézes-helyettesét) felruházott, önöket N. N. kongregációnk tagjaivá fölveszem és részeseivé teszem mindazon kegyelmeknek, búcsúknak és kiváltságoknak, melyeket a római katolikus anyaszentegyház a római első és főkongregációnak, melyhez a mienk szabályszerűleg be van kebelezve, engedményezett; az Atyának + és Fiúnak + és Szentléleknek + nevében. Amen

Vegye föl önöket a mi Urunk Jézus Krisztus az ő szolgálóinak s a mi kongregációnk tagjainak sorába. Engedjen időt erkölcsös életre, alkalmat a jó tettek gyakorlására, állhatatosságot a kitartásra s az örök élet örökségének boldog elérésére; s valamint a testvéri szeretet szellemileg összekötött minket ma a földön, úgy az isteni kegyesség, mely a szeretet szerzője és kedvelője, egyesítsen minket a szentekkel az égben. Tehát amint beírjuk most nevüket a Mária-kongregáció könyvébe: úgy írja be Isten is az örök élet könyvébe. Ugyanazon a mi Urunk Jézus Krisztus által. Amen.

(Most elveszik tőlük az égő gyertyát s a prézes a felvételi okmányt egyenkint átadja az új tagoknak, mondván:)

Vegye e felvételi okmányt, mely önt Szűz Mária gyermekének nyilvánítja; azonban még inkább jó erkölcse és jámborsága mutassa, hogy Szűz Máriának hű gyermeke. Amen.

(Helyre mennek.)

Prézes. V. Confirma hoc Deus, quod operatus es in nobis.

R. A templo sancto tuo, quod est in Jerusalem.

V. Salvos fac servos tuos,

R. Deus meus, sperantes in te.

V. Mitte eis Domine auxilium de Sancto,

R. Et de Sión tuere eos.

V. Domine, exaudi orationem meam,

R. Et clamor meus ad te veniat.

V. Dominus vobiscum,

R. Et cum spiritu tuo.

Oremus. Adesto Domine, supplicationibus nostris, et has famulas tuas, quas Congregationi B. M. V. aggregavimus, benedicere dignare et praesta, ut statuta nostra per auxilium gratiae tuae sancte, pie et religiose vivendo valeant observare et observando vitám promereri sempiternam. Per Christum Dominum nostrum. Amen.

A Magnificatot a prézes előénekli s egyenest felteszi az Oltáriszentséget s az oltárt megfüstöli.

Hogyha pedig kevés az idő, elmarad a Magnificat és a prézes a szentség kitétele és megfüstölése után előénekli a Te Deum-ot.

Az ének szövege:

Magnificat anima me a Dominum.

Et exultavit spiritus meum in Deo salu tari meo

Quia respexit humilitatem ancillae suae: ecce enim ex hoc beatam me dicent omnes generationes

Quia fecit mihi magna qui potens est: et sanctum nomen ejus.

Et misericordia ejus a progentie in pro genies: tinem tibus eum.

Fecit potentiam in brachio sua: dispersit superbos mente cordis sui.

Deposuit potentes de sede: et exal tavit humiles.

Esurientes implevit bonis: et divites dimi sit inanos.

Suscepit Israel puerum suum: recordatus misericordiae suae.

Sicut locutus est ad patres nostros: Abraham et semini e jus in saecula

Gloria Patri et Filio: et Spiritui sancto.

Sicut erat in principio et nunc et semper et in saecula saeculorum. Amen.

Te Deum Laudamus

Te Deum laudamus * te Dominum confitemur. Felállva.

Te aeternum Patrem * omnis terra veneratur.

Tibi omnes Angeli * Tibi coeli et universae potestates.

Tibi Cherubim et Seraphim * incessabili voce proclamant.

Sanctus, Sanctus, Sanctus Dominus Deus Sabaoth.

Pleni sunt coeli et terra * majestatis gloriae tuae.

Te gloriosus * Apostolorum chorus.

Te Prophetarum * laudabilis numerus.

Te Martyrum candidatus * laudat exercitus.

Te per orbem terrarum * sancta confitetur Ecclesia.

Patrem * immensae majestatis.

Venerandum tuum verum * et unicum Filium.

Sanctum quoque * Paraclitum Spiritum.

Tu Rex * gloriae, Christe.

Tu Patris * sempiternus es Filius.

Tu, ad liberandum suscepturus hominem * non horruisti Virginis uterum.

Tu, devicto mortis aculeo * aperuisti credentibus regna coelorum.

Tu ad dexteram Dei sedes * in gloria Patris.

Judex * crederis esse venturus. (Térdelve.)

Te ergo quaesumus – tuis famulis subveni * quos pretioso sanguine redemisti.

Aeterna fac cum sanctis tuis * in gloria numerari.

Salvum fac populum tuum Domine * et benedic haereditati tuae.

Et rege eos, – et extolle illos, * usque in aeternum.

(Felállva.) Per singulus dies * benedicimus Te.

Et laudamus nomen tuum in saeculum * et in saeculum saeculi.

Dignare, Domine, die isto * sine peccato nos custodire.

Miserere nostri Domine * miserere nostri.

Fiat misericordia tua Domine supernos, * quemadmodum speravimus in Te.

In te, Domine, speravi * non confundar in aeternum.

V. Benedicamus Patrem et Filium cum sancto Spiritu.

R. Laudemus et superexaltemus – eum in saecula.

V. Benedictus es, Domine, in firmamento coeli.

R. Et laudabilis et gloriosus – et superexaltatus in saecula.

V. Domine exaudi orationem meam.

R. Et clamor meus ad te veniat.

V. Dominus vobiscum.

R. Et cum spiritu tuo. –

Oremus. Deus, cuius misericordiae non est numerus, et bonitatis infinitus est thesaurus, piissimae majestati tuae pro collatis donis gratias agimus, tuam semper clementiam exorantes, ut qui petentibus postulata concedis, eosdem non deserens ad praemia futura disponas. Per Christum, Dominum nostrum.

R. Amen.

Sanctus, sanctus, sanctus, sanctus semper sanctus. Jesus in sanctissimo Altaris mysterio.

Tantum ergo

Tantum ergo Sacramentum: * Veneremur cernui. * Et antiquum documentum * Novo cedat ritui. * Praestet fides supplementum * Sensuum defectui. *

Genitori Genitoque: * Laus et jubilatio. * Salus honor virtus quoque * Sit et benedictio. * Procedenti ab utroque * Compar sit laudatio. Amen.

V. Panem de coelo praestitisti eis.

R. Omne delectamentum – in se habentem.

Oremus. Deus, qui nobis sub Sacramento mirabili passionis tuae memoriam reliquisti, tribue quaesumus, ita nos Corporis et Sanguinis tui sacra mysteria venerari, ut redemptionis tuae fructum in nobis jugiter sentiamus: Qui vivis et regnas in saecula saeculorum.

R. Amen.

Szentséggel áldás, végül Mária ének.

II. Közös áldozás (szentmise előtt, vagy alatta)

1. Tanács. Teremtő Lélek! szállj miránk, – világosíts meg égi láng! – ki alkotád a szíveket, – ontsd ezekbe kegyelmedet.

Többi. Kit Isten, mint vigasztalót – nekünk ajándékul adott – te élő kútfő, szeretet, – te tűz vagy s lelki szent kenet.

Tanács. Te hét ajándék Istene, – az Úr hatalmas jobb keze, – te kit megígért az Atya, – lelkünk malasztos szózata.

Többi. Gyullaszd föl az érzéseket, – szívünkbe onts szeretetet,– testünk erőtlenségeit – védjék magas kegyelmeid.

Tanács. Kísértetekben el ne hagyj, – szívünkbe békességet adj; – légy utainkon hű vezér, – ne érje népedet veszély.

Többi. Add, ismerhessük az Atyát – és egyszülötte szent Fiát, – s téged, ki tőlük származál – ég és föld áldjon, míg csak áll.

Tanács. Legyen dicsőség oh Atyánk! – neked s kitől megváltatánk, – Fiadnak s a Vigasztalót áldjuk, – mint veled egy valót.

Többi. Amen.

(100 napi búcsú.)

Prefektus. Áraszd reánk Szentlelkedet és újjá születünk.

Mind. És megújul a föld színe.

Prefektus. Könyörögjünk. Úr Isten! ki a hívek szívét a Szentlélek fölvilágosításával oktattad, add, hogy ugyanazon Szentlélek segítségével a helyest megismervén, az ő vigasztalásában mindvégig részesülhessünk. A mi Urunk Jézus Krisztus által.

Mind. Amen.

2. Tanács. Tengernek csillaga – Istennek szent anyja – mennyország ajtaja – üdvözlégy Mária.

Többi. Kérünk! hallgass meg bennünket, – szent Fiadnál védd ügyünket, – szűz Anyánk Mária.

Tanács. Az angyal tőn neked – égi üdvözletet, – enyhítsd a keservet – melyet Éva szerzett.

Többi. Kérünk! hallgass meg bennünket, – szent Fiadnál védd ügyünket, – szűz Anyánk Mária.

Tanács. A bűn igájából, – gyászos homályából – mentsen ki érdemed, – nyerj nekünk kegyelmet.

Többi. Kérünk! hallgass meg bennünket, – szent Fiadnál védd ügyünket, – szűz Anyánk Mária.

Tanács. Szent Szűz! Légy Anyánk, – s ő kegyes lesz hozzánk, – ki érettünk leve – szűz méhed gyermeke.

Többi. Kérünk! hallgass meg bennünket, – szent Fiadnál védd ügyünket, – szűz Anyánk Mária.

Tanács. Szüzeknek öröme! – szelídség tüköre; – szűz és szelíd legyen – bennünk az érzelem.

Többi. Kérünk! hallgass meg bennünket, – szent Fiadnál védd ügyünket, – szűz Anyánk Mária.

Tanács. Add, hogy tiszták legyünk, – készíts utat nekünk, – hogy Jézust láthassuk – s örömmel áldhassuk.

Többi. Kérünk! hallgass meg bennünket, – szent Fiadnál védd ügyünket, – szűz Anyánk Mária.

Tanács. Dicsőség Atyának – s örök Fiának, – Szentlélekkel együtt – a Szentháromságnak.

(300 napi búcsú.)

Többi. Kérünk! hallgass meg bennünket, – szent Fiadnál védd ügyünket, – szűz Anyánk Mária.

Prefektus. Imádkozzál érettünk Istennek szent Anyja.

Mind. Hogy méltók lehessünk a Krisztus Ígéreteire.

Prefektus. Könyörögjünk. Kérünk Úr Isten! engedd meg nekünk, szolgáidnak, hogy testi s lelki épségnek örvendjünk és a dicsőséges szűz Anya Mária közbenjárására, szabadíts meg a jelen szomorúságtól és segíts az örök élet örömeire. A mi Urunk Jézus Krisztus által.

Mind. Amen.

3. Ha a felvételt szentmise alatt tartják, az a szent evangélium után történik.

4. A pap áldozásakor a szent vér vétele után elmondják az általános gyónást.

Confiteor

Confiteor Deo omnipotenti, beatae Mariae semper Virgini, – beato Michaeli Archangelo, beato Joanni Baptistae, – sanctis Apostolis Petro et Paulo – omnibus Sanctis – et tibi pater: quia peccavi nimis cogitatione, verbo et opere: mea culpa, – mea culpa, mea maxima culpa! – Ideo precor beatam Mariam semper Virginem, – beatum Michaelem Archangelum, – beatum Joannem Baptistam, – sanctos Apostolos Petrum et Paulum, – omnes Sanctos et te pater, – orare pro me – ad Dominum Deum nostrum. Amen

Gyónom a mindenható Istennek, – a mindenkoron szeplőtelen Szűz Máriának, Szent Mihály arkangyalnak, – Keresztelő Szent Jánosnak, – Szent Péter és Szent Pál apostoloknak – és Isten minden Szenteinek, – mert felette vétkeztem – gondolataimmal, – szavaimmal, szándékommal – és cselekedeteimmel … – Én vétkem! én vétkem! – én igen nagy vétkem! – Kérem azért a mindenkoron – Szeplőtelen Szűz Máriát, – Szent Mihály arkangyalt, – Keresztelő Szent Jánost, – Szent Péter és Szent Pál apostolokat, – és Istennek minden Szenteit, – hogy imádják a mi Urunkat Istenünket énérettem. Amen.

Irgalmazzon nekünk a mindenható Isten és bűneinket megbocsátva, vezessen bennünket az örök életre. Amen.

Minden bűneink büntetését, föloldozását és bocsánatát engedje meg nekünk a mindenható irgalmas Isten. Amen.

Midőn a pap áldozáshoz kifordul, mondjad:

Íme, az Isten báránya, ki elveszi a világ bűneit.

Uram! nem vagyok méltó, hogy hajlékomba jöjj, hanem csak egy szóval mondjad és meggyógyul az én lelkem!

Magadhoz vevén az Úr testét mondjad:

Az Úr Jézus Krisztusnak szent teste és vére őrizze meg lelkemet az örök életre. Amen.

5. A szentmise végén, vagy mindjárt áldozás után közösen is végeznek hálaadást.

a) Tanács. Krisztus lelke – szentelj meg engem.

Többi. Krisztus teste – üdvözíts engem.

Tanács. Krisztus vére – ihless meg engem.

Többi. Krisztus oldalából kifolyó víz – tisztíts meg engem.

Tanács. Krisztus kínszenvedése – erősíts meg engem.

Többi. Oh édes Jézus – hallgass meg engem.

Tanács. A te sebeidbe – rejts el engem.

Többi. Ne engedd, hogy – tőled elszakadjak.

Tanács. A gonosz ellenségtől – oltalmazz engem.

Többi. Halálom óráján – hívj meg engem.

Tanács. És juttass el – magadhoz engem.

Többi. Hogy szenteiddel – dicsérjelek téged.

Tanács. Mindörökön – örökké.

Többi. Amen.

(7 évi búcsú.)

b) A feszület előtt mondva, áldozás után, teljes búcsúval jár.

Prefektus. Íme, oh jóságos és édes Jézusom! én színed előtt térdre borulok és lelkem egész buzgóságával kérlek és hozzád könyörgök, hogy szívemben a hit, remény és szeretet élő érzelmeit, bűneim fölött igaz bánatot s azok jóvátételére elszánt, erős akaratot önteni kegyeskedjél; midőn megilletődéssel és szívbeli fájdalommal öt szent sebedet fontolóra veszem és fölöttük elmélkedem, szemem előtt tartva azt, amit már Dávid próféta mondott rólad, oh jóságos Jézus! átlyuggatták kezeimet és lábaimat, megszámlálták minden csontomat.

c) Szűz Mária hálaéneke.

Tanács. Magasztalja – az én lelkem az Urat.

Többi. És örvendez lelkem – az én Üdvözítő Istenemben.

Tanács. Mert megtekintette – szolgálójának alázatosságát

Többi. Íme, mostantól boldognak – hirdet engem minden nemzedék.

Tanács. Mert nagy dolgokat cselekedett – nekem a Hatalmas, – kinek szent az ő neve.

Többi. És az ő irgalmassága nemzedékről nemzedékre – száll az őt félőkön.

Tanács. Hatalmas dolgot cselekedett – az ő karjával.

Többi. Elszélesztette – a szívük szándékában kevélykedőket.

Tanács. Levetette a hatalmasokat a fejedelmi székből – és fölmagasztalta az alázatosakat.

Többi. Az éhezőket betöltötte jókkal – és a gazdagokat üresen bocsátá.

Tanács. Oltalmába vette Izraelt, az ő szolgáját – megemlékezvén irgalmasságáról.

Többi. Amint szólott atyáinknak, Ábrahámnak – és az ő ivadékának örökre.

(100 napi búcsú.)

Dicsőség az Atyának és Fiúnak – és Szentléleknek.

Miképpen kezdetben vala – most és mindörökön örökké. Amen.

Prefektus. Imádkozzál érettünk Istennek Szent Anyja.

Mind. Hogy méltók lehessünk a Krisztus ígéreteire.

Prefektus. Könyörögjünk. Kérünk, Uram! ontsd lelkünkbe szent malasztodat, hogy akik az angyali üzenettel szent Fiadnak megtestesülését megismertük, az ő kínszenvedése és keresztje a föltámadás dicsőségébe segítsen bennünket, ugyanazon a mi Urunk Jézus Krisztus által.

Mind. Amen.

d) Prefektus. Imádkozzunk a pápa Őszentsége szándékára

5 Miatyánk, 5 Üdvözlégy, 1 Hiszekegy, a teljes búcsú elnyerésére.

Prefektus. Áldjon meg minket Szűz Mária.

Mind. Az ő szent Fiával.

III. Tanácsülés

Prézes. Jöjj el Szentlélek Isten, töltsd be híveid szívét és szeretetednek tüzet gyullaszd föl bennök.

Prefektus. Áraszd reánk Szentlelkedet és újjá születünk.

Mind. És megújul a föld színe.

Prézes. Könyörögjünk. Úr Isten, ki a hívek szívét a Szentlélek fölvilágosításával oktattad, add, hogy ugyanazon Szentlélek segítségével a helyest megismervén, az ő vigasztalásában mindvégig részesülhessünk. A mi Urunk Jézus Krisztus által.

Mind. Amen.

Üdvözlégy.

Prézes. Áldjon meg minket Szűz Mária.

Mind. Az ő szent Fiával.

A szabályok, illetőleg Krisztus követesének olvasása, jegyzőkönyv, évkönyv hitelesítés, tanácskozás; a végén:

Prézes. Oltalmad alá futunk, Istennek szent Szülője.

Mind. Könyörgésünket meg ne vesd szükségünk idején, – hanem oltalmazz bennünket minden gonosztól – dicsőséges és áldott Szűz, mi Asszonyunk, mi közbenjárónk, mi szószólónk, – szent fiadat engeszteld meg nekünk – szent Fiadnak ajánlj minket, – szent Fiadnak mutass be bennünket.

Prézes. Üdvözlégy. Áldjon meg minket Szűz Mária.

IV. Választó ülés

Úgy a kijelölésnél a tanácsülésen, mint a választáskor a kápolnában.

Tanács. Jöjj el Szentlélek Isten – ereszd reánk teljesen – mennyből fényességedet.

Többi. Jöjj el árvák gyámola! – Jöjj el szívünk orvosa! – oszd ki égi kincsedet.

Tanács. Oh kegyes vigasztalónk! – testi s lelki táplálónk! – érezzük bőségedet.

Többi. Fáradtságban nyugalmunk, – hévben hűvös árnyékunk, – sírásunkban örömünk

Tanács. Oh dicső nap! híveid – szíve minden részeit, – világosítsd, légy velünk.

Többi. Nincsen Istenen kívül – semmi jó ember körül – mert vétkezve vétkezünk.

Tanács. Bűnünk szennyét tisztogasd, – szárazságunk áztogasd, gyógyítsd a sebhelyeket.

Többi. Hajtsd meg keménységünket, – hevítsd hidegségünket, – térítsd a tévedteket.

Tanács. Engedd hív szolgáidnak, – kik csak téged óhajtnak, – hétszeres kegyelmedet.

Többi. Add erényünk érdemét, – boldogítsd éltünk végét, – add az örök életet. Amen.

(100 napi búcsú.)

Prefektus. Áraszd reánk Szentlelkedet és újjá születünk.

Mind. És megújul a föld szine.

Prézes. Könyörögjünk. Úr Isten! ki a hívek szívét a Szentlélek fölvilágosításával oktattad, add, hogy ugyanazon Szentlélek segítségével a helyest megismervén, az ő vigasztalásában mindvégig részesülhessünk. A mi Urunk Jézus Krisztus által.

Mind. Amen.

Prefektus. Áldjon meg minket Szűz Mária.

2. A választás után c) Szűz Mária hálaéneke az imával.

Prefektus. Áldjon meg minket Szűz Mária.

V. Az új tanács kihirdetése

1. Tanács. Jöjj el Szentlélek Isten …

2. A prézes rövid beszéde.

3. Az érmek megszentelése.

4. Kihirdetés és a jelvények átadása:

Az eddigi jegyző az oltár leckeoldalára áll és mondja:

Isten nagyobb dicsőségére, Nagyasszonyunk tiszteletére, Mária kongregációnk gyarapodására kihirdetjük azok neveit, akiket gyülekezetünk vezetésére szabályszerűen megválasztottunk.

a) Prefektussá választottuk általános szótöbbséggel …….

Lépjen elő és tegye le Szűz Anyánk oltára lépcsőinél felavató ígéretét.

Az előlépő prefektusnak átnyújtja a sekrestyés az égő gyertyát, mellyel kezében az oltár lépcsőire térdelve elmondja fennhangon a felavató ígéretet;

Én N. N. meglévén bízva a Gyertyaszentelő Boldogasszonyról nevezett Árpádházi Boldog Margit pártfogása alatt álló . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . kongregáció tagjainak szavazattöbbsége által az említett kongregációnak prefektusi hivatalával: ámbár e hivatal viselésére egészen méltatlannak érzem magamat, azt mégis Isten dicsőségére és a szeplőtelen Szűz tiszteletére elfogadom, komolyan ígérve Isten Anyja oltára előtt, hogy az ezen hivatallal járó kötelmeknek a legnagyobb gond és pontossággal iparkodni fogok eleget tenni, lelkem minden erejét arra irányozva, hogy e kongregáció magas célja mindenben és a tagok mindegyikében előmozdíttassék.

Segéljen Isten szent kegyelme a szeplőtelen Szűz közbenjárása által.

Ezután a prézes elé megy, ki a térdelő prefektusnak az érmet e szavakkal tűzi mellére:

Vedd az áldás zálogát, kongregációnk jelvényét, mely immár a te gondjaidra van bízva. Mindenben légy a jótettek példaképe, és a tagoknak a kongregáció szellemétől áthatott lelkes és szelíd vezetője. Nemes munkádban áldjon meg + a Boldogságos Szűz Mária.

(Ráfeleli): Az ő szent Fiával.

b) Eltávozik s a jegyző folytatja.

Szótöbbséggel asszistensekké választotta a kongregáció …. Járuljanak az oltárhoz.

Prézes. (mellükre tűzi a jelvényt): Vegyétek át állástok jelvényét a kongregáció igazi szellemének előmozdítására és ápolására. Legyetek segítségére a prefektusnak, egy szívvel-lélekkel őrködve, fáradozva, imádkozva. Miközben áldjon + meg titeket Szűz Mária.

(Rámondják): Az ő szent Fiával.

c) A főtisztelendő prézes és a felügyelőség, szabályaink értelmében kinevezték jegyzővé …. Járuljon az oltárhoz.

Prézes. (a jelvényes érmet átadja): Vedd állásod jelvényét. Hűségesen és őszinte szeretettel munkálkodjál tisztségedben, hogy amint te beírod a tagok nevét a törzskönyvbe, úgy írja be őket Isten az örök élet könyvébe. Miközben áldjon meg + téged Szűz Mária.

(Rámondja): Az ő szent Fiával.

d) Tanácsosokká pedig a következőket választottuk …. Járuljanak az oltárhoz.

Prézes. Vegyétek át jelvényeteket, mely egyszersmind a Nagyasszonyunk dicsősége és kongregációnk virágzása körül kifejtett buzgóságtokról tanúskodjék; a bölcsesség székénél, a jó tanács Anyjánál keressétek a jó tanácsot. Hűségtekkel és buzgóságtokkal szolgáljatok erős oltalmára Mária kongregációjának. Miközben áldjon + meg titeket Szűz Mária.

(Rámondják): Az Ő szent Fiával.

e) Ezek új helyükre vonulnak és a prefektus röviden üdvözli az egész kongregációt.

5. Szűz Mária hálaéneke.

Tanács. Magasztalja – az én lelkem az Urat.

Többi. És örvendez lelkem – az én Üdvözítő Istenemben.

Tanács. Mert megtekintette – szolgálójának alázatosságát

Többi. Íme, mostantól boldognak – hirdet engem minden nemzedék.

Tanács. Mert nagy dolgokat cselekedett – nekem a Hatalmas, – kinek szent az ő neve.

Többi. És az ő irgalmassága nemzedékről nemzedékre – száll az őt félőkön.

Tanács. Hatalmas dolgot cselekedett – az ő karjával.

Többi. Elszélesztette – a szívük szándékában kevélykedőket.

Tanács. Levetette a hatalmasokat a fejedelmi székből – és fölmagasztalta az alázatosakat.

Többi. Az éhezőket betöltötte jókkal – és a gazdagokat üresen bocsátá.

Tanács. Oltalmába vette Izraelt, az ő szolgáját – megemlékezvén irgalmasságáról.

Többi. Amint szólott atyáinknak, Ábrahámnak – és az ő ivadékának örökre.

(100 napi búcsú.)

Dicsőség az Atyának és Fiúnak – és Szentléleknek.

Miképpen kezdetben vala – most és mindörökön örökké. Amen.

Prefektus. Imádkozzál érettünk Istennek Szent Anyja.

Mind. Hogy méltók lehessünk a Krisztus ígéreteire.

Prefektus. Könyörögjünk. Kérünk, Uram! ontsd lelkünkbe szent malasztodat, hogy akik az angyali üzenettel szent Fiadnak megtestesülését megismertük, az ő kínszenvedése és keresztje a föltámadás dicsőségébe segítsen bennünket, ugyanazon a mi Urunk Jézus Krisztus által.

Mind. Amen.

6. Közös imádság a kongregációért s Mária ének.

Az egyes tisztségeket a tanácsgyűlés jelöli ki s a heti gyűlésen hirdetik ki.

VI. Erénygyakorlatok

1. Szűz Mária a mi anyánk, mi az ő gyermekei vagyunk. Mikor az ő kongregációjába léptünk, az ő közelébe jutottunk. Rajtunk a sor, hogy úgy éljünk, amint e közelség megkívánja, hogy mindenki Mária gyermekére ismerjen bennünk. Erre valók az ájtatosságok és jóságos cselekedetek, amint szabályaink melegen ajánlják, például a hétköznapi szentmisét, a szent olvasót, a szentségekhez járulást, az apostolkodást, az irgalmasság testi s lelki cselekedeteit.

2. Szokás szerint a Mária-kongregációkban az erénygyakorlatok jegyzékét a tagok közt kiosztják és beszedik az ő buzdításukra és a mások épülésére, különösen az ünnepeinket megelőző szent kilencedek alatt gyakorolják azokat.

3. Mi azért jóelőre a szent kilenced előtt kiosztjuk, a szent kilencedet követő legközelebbi heti gyűlésen szűz Anyánk lábaihoz lerakjuk, az évkönyvbe összegezve beírjuk, egyik heti gyűlésen összeállítva fölolvassuk s magát az egyes jegyzéket a levéltárban egyideig megőrizzük.

4. Magát a feljegyzést illetőleg csak az elvégzés után húz oda az illető sorba egy vonalat, ahányszor megismételte. Ha egyes feltűnő imameghallgatás, vagy épületes esemény történnék, például a jóságos cselekedeteknél, azt a mellékelt cédulán röviden említsék meg.

5. A jegyzéket névaláírás nélkül adják be, de a beadási év és hónap, illetőleg ünnepünk megemlítésével.

6. A saját jegyzékét másnak nem mutatja.

Erénygyakorlatok Szűz Mária tiszteletére

Hétköznapi szentmise.

Szentséglátogatás.

Szent áldozás.

Szent olvasó.

Önmegtagadás, önlegyőzés.

Nélkülözésben, bántalomban béketűrés.

Emberi félelem legyőzése.

Jó tanács ügyes bajos dologban.

Botrányok, bűnök megakadályozása.

Házi szegények segélyezése.

Külön élők, ellenségeskedők kibékítése.

Vallásoktatás teljesítése.

Rég nem gyónót a gyónásra rávenni.

Betegeket látogatni.

Nagy betegeket a gyónásra rávenni.

Hit nélkül élőket az esküvőre segíteni.

Visszatéréshez közreműködni.

Egyházi ügyeket előmozdítani.

Katolikus lapokat és olvasmányokat terjeszteni.

Egyebek.

VII. Havi pártfogók

Aki tiszteletére naponként 3 Miatyánkot, Üdvözlégyet, Dicsőséget mond, az a hónapban teljes búcsút nyer, ha megáldozik és a pápa szándékára imádkozik.

(1912. nov. 14.)

A hónap elsejéhez legközelebb eső heti gyűlésen osztjuk ki a havi pártfogókat.

1. Ugyanis az ájtatosság végén a Mária-ének alatt a prézes megáldja a képeket.

2. Majd az egész kongregáció nevében húz egy képet, annak nevét felemlíti s az oltár elé térdepelve imádkozza:

Prézes. Imádkozzál érettünk szent…

Mind. Hogy méltók lehessünk a Krisztus Ígéreteire.

Prézes. Könyörögjünk. Úr Isten, ki minden hónapban rendelsz nekünk pártfogót az égiek közül, engedd meg kegyesen, hogy havi pártfogónk Szent … közbenjárására, mi, e kongregáció tagjai, valamint háznépünk, jótevőink, jóbarátaink és ellenségeink kegyelmed segítségét érezzük és az erényeket, amelyekre példájával tanított, pártfogásával gyakoroljuk. A mi Urunk Jézus Krisztus által.

Mind. Amen.

Prézes. Áldjon meg …

Mind. Az ő ….

3. Most mindenki húz magának egy képet az oltárnál, mialatt énekelnek.

4. Egész hónapon át tiszteljék aztán a tagok pártfogójukat: példáját kövessék, tiszteletére egy kis ájtatosságot végezzenek, életét olvassák, képét tiszteletben tartsák.

VIII. Betegek és halottak

Prézes. Imádkozzunk beteg N. N. tagtársunkért.

Prézes. Uram, akit szeretsz, beteg, jöjj, gyógyítsd meg őt.

Prefektus. Üdvözítsd szolgádat.

Mind. Istenem, ki Benned bízik.

Prézes. Könyörögjünk. Örök, mindenható Isten, a Benned hívőknek örök üdve s támasza, hallgasd meg kegyesen könyörgésünket, mellyel beteg testvérünkért, N. N.-ért, irgalmasságod segítségét kérjük, hogy visszanyervén egészségét, hálát adhasson szent templomodban nevednek. A mi Urunk Jézus Krisztus által.

Mind. Amen.

Üdvözlégy.

Prézes. Imádkozzunk az Úrban elhunyt N. N. tagtársunkért.

Prefektus. Könyörüljetek rajtam!

Mind. Könyörüljetek rajtam – legalább ti barátaim – mert az Úr keze illetett engem.

Tanács. A mélységből kiáltok Uram hozzád: – Uram, hallgasd meg az én szómat.

Többi. Legyenek füleid figyelmesek – az én könyörgésem szavára.

Ha a vétkeket figyelembe veszed, – Uram, Uram! ki állhat meg előtted?

De nálad vagyon a kegyelem – és a te törvényedért reménylek benned, Uram!

Remél az én lelkem az ő igéjéért – az én lelkem az Úrban bízik.

A reggeli vigyázattól éjjelig – bízzék Izrael az Úrban.

Mert az Úrnál az irgalmasság – és nála bőséges a megváltás.

És ő megszabadítja Izraelt: minden gonoszságtól.

Prefektus. Adj neki Uram örök nyugodalmat.

Mind. És az örök világosság fényeskedjék neki.

Prézes. Könyörögjünk. Fordítsd Uram figyelmedet könyörgésünkre, midőn nagy alázattal irgalmasságodhoz esedezünk, hogy N. testvérünknek lelkét, kit e világból kiszólítottál, az örök béke és világosság hónába bevezesd és szenteid társaságába fölvegyed. A mi Urunk Jézus Krisztus által.

Mind. Amen.

Üdvözlégy.

Prézes. Adj neki Uram örök nyugodalmat.

Mind. És az örök világosság fényeskedjék neki.

Prézes. Nyugodjék békében.

Mind. Amen.

IX. A szent olvasó

Az örvendetes olvasó

1. Advent első vasárnapjától Hamvazószerdáig és Gyümölcsoltó Boldogasszony ünnepén.

Ki bennünk nevelje az igaz hitet.

Ki bennünk nevelje az erős reményt.

Ki bennünk nevelje a tökéletes szeretetet.

Kit te, szent Szűz, méhedben fogantál.

Kit te, szent Szűz, Erzsébetet látogatván, méhedben hordoztál.

Kit te, szent Szűz, a világra szültél.

Kit te, szent Szűz, a templomban bemutattál.

Kit te, szent Szűz, a templomban feltaláltál.

A fájdalmas olvasó

2. Hamvazószerdától húsvétig.

Ki világosítsa fel értelmünket.

Ki tökéletesítse akaratunkat.

Ki erősítse emlékezetünket.

Ki érettünk vérrel verítékezett.

Ki érettünk megostoroztatott.

Ki érettünk tövissel megkoronáztatott.

Ki érettünk a keresztet hordozta.

Ki érettünk a keresztre feszíttetett.

A dicsőséges olvasó

3. Húsvéttól Szentháromság vasárnapjáig és Nagyboldogasszony ünnepén.

Ki gondolatainkat igazgassa.

Ki szavainkat vezérelje.

Ki cselekedeteinket kormányozza.

Ki halottaiból föltámadott.

Ki a mennyekbe fölment.

Ki a Szentlelket elküldötte.

Ki téged, Szent Szűz a mennyekbe fölvett.

Ki téged, Szent Szűz, a mennyekben megkoronázott.

Szentháromság vasárnapjától adventig az örvendetes, fájdalmas és dicsőséges olvasót felváltva kell imádkozni, így: vasárnap, hétfőn és csütörtökön a dicsőséges; kedden és pénteken a fájdalmas; szerdán és szombaton az örvendetes olvasót. Befejezésül.

Prefektus. Imádkozzál érettünk legszentebb rózsafüzér Királynéja.

Mind. Hogy méltók lehessünk a Krisztus ígéreteire.

Prézes. Könyörögjünk. Úr Isten, kinek egyszülött Fia az ő életével, halálával és föltámadásával nekünk az örök üdvösség jutalmát megszerezte, engedd kegyesen, hogy e titkokat a Boldogságos Szűz Máriának legszentebb olvasóval tisztelve, mindazt kövessük, amit jelentenek s mindazt megnyerjük, amit ígérnek. Ugyanazon a mi Urunk Jézus Krisztus által.

Mind. Amen.

X. Heti gyűlés

1. Lelki olvasás. Ének: Veni Sancte.

Prefektus. Áraszd reánk szent lelkedet és újjá születünk.

Mind. És megújul a föld színe.

Prézes. Könyörögjünk. Úr Isten, ki a hívek szívét a Szentlélek felvilágosításával oktattad, add, hogy ugyanazon Szentlélek segítségével a helyest megismerjük és az ő vigasztalásában mindvégig részesülhessünk.

Védd meg Uram! kérünk a Boldogságos Szűz Mária esedezése által minden bajtól e színed előtt leboruló gyülekezetet, s az ellenség leselkedésétől kegyesen óvd meg.

Cselekedeteinket, kérünk Uram! sugallatoddal előzd meg és segélyeddel kísérd, hogy minden imádságunk és működésünk mindig tőled származzék és megkezdve általad végződjék. A mi Urunk Jézus Krisztus által.

Mind. Amen.

Prézes. Áldassék a Boldogságos Szűz Máriának szent és szeplőtelen fogantatása.

(300 napi búcsú.)

Prefektus. Oh Mária! ki áteredő bűn nélkül fogantattál.

Mind. Könyörögj érettünk, kik hozzád menekszünk.

(100 napi búcsú.)

Prézes. Üdvözlégy Mária …

Prézes. Áldjon meg minket Szűz Mária!

Mind. Az ő szent Fiával.

Szentbeszéd

Prefektus. Erősítsd meg, Isten, amit velünk műveltél.

Mind. A te szent templomodból, mely Jeruzsálemben vagyon.

Prézes. Könyörögjünk. Kérünk Uram! add meg nekünk malasztod segedelmét, hogy a mi teendőket általad megismertünk, segítségeddel véghez vigyük, a mi Urunk Jézus Krisztus által.

Mind. Amen.

XI. Litániák

Jézus Szíve letenye

Prézes. Uram, irgalmazz nekünk.

Mind. Krisztus, kegyelmezz nekünk.

Uram, irgalmazz nekünk.

Krisztus, hallgass minket.

Krisztus, hallgass meg minket.

Mennybeli Atyaisten,

Irgalmazz nekünk!

Megváltó Fiúisten,

Irgalmazz nekünk!

Szentlélek Úristen,

Irgalmazz nekünk!

Szentháromság egy Isten,

Irgalmazz nekünk!

Jézus Szíve, az örök Atya Fiának Szíve,

Irgalmazz nekünk!

Jézus Szíve, a Szűz Anya méhében Szentlélektől képzett Szív,

Irgalmazz nekünk!

Jézus Szíve, végtelen felségű Szív,

Irgalmazz nekünk!

Jézus Szíve, Isten szent temploma,

Irgalmazz nekünk!

Jézus Szíve, a Magasságbelinek szent szekrénye,

Irgalmazz nekünk!

Jézus Szíve, Isten háza s a mennyország kapuja,

Irgalmazz nekünk!

Jézus Szíve, a szeretet lángoló tűzhelye,

Irgalmazz nekünk!

Jézus Szíve, az igazságosság és szeretet tárháza,

Irgalmazz nekünk!

Jézus Szíve, jósággal és szeretettel teljes Szív,

Irgalmazz nekünk!

Jézus Szíve, minden erények mélysége,

Irgalmazz nekünk!

Jézus Szíve, minden dicséretre legméltóbb Szív,

Irgalmazz nekünk!

Jézus Szíve, minden szív királya és középpontja,

Irgalmazz nekünk!

Jézus Szíve, melyben a bölcsességnek és tudománynak összes kincsei megvannak,

Irgalmazz nekünk!

Jézus Szíve, melyben az istenség egész teljessége lakozik,

Irgalmazz nekünk!

Jézus Szíve, melyben a mennyei Atyának kedve telik,

Irgalmazz nekünk!

Jézus Szíve, melynek teljességéből mindannyian merítettünk,

Irgalmazz nekünk!

Jézus Szíve, az örök halmok kívánsága,

Irgalmazz nekünk!

Jézus Szíve, béketűrő és nagyirgalmasságú Szív,

Irgalmazz nekünk!

Jézus Szíve, dúsgazdag mindazok iránt, kik hozzád folyamodnak,

Irgalmazz nekünk!

Jézus Szíve, az élet és szentség forrása,

Irgalmazz nekünk!

Jézus Szíve, vétkeinkért engesztelő áldozat,

Irgalmazz nekünk!

Jézus Szíve, gyalázatokkal tetézett Szív,

Irgalmazz nekünk!

Jézus Szíve, gonoszságainkért megtört Szív,

Irgalmazz nekünk!

Jézus Szíve, mindhalálig engedelmes Szív,

Irgalmazz nekünk!

Jézus Szíve, lándzsával átdöfött Szív,

Irgalmazz nekünk!

Jézus Szíve, minden vigasztalás kútfeje,

Irgalmazz nekünk!

Jézus Szíve, életünk és föltámadásunk,

Irgalmazz nekünk!

Jézus Szíve, békességünk és engesztelődésünk,

Irgalmazz nekünk!

Jézus Szíve, bűnösök áldozatja,

Irgalmazz nekünk!

Jézus Szíve, benned reménylők üdvössége,

Irgalmazz nekünk!

Jézus Szíve, benned kimúlok reménysége,

Irgalmazz nekünk!

Jézus Szíve, minden szentek gyönyörűsége,

Irgalmazz nekünk!

Isten báránya, ki elveszed a világ bűneit;

kegyelmezz nekünk, Uram.

Isten báránya, ki elveszed a világ bűneit;

hallgass meg minket, Uram.

Isten báránya, ki elveszed a világ bűneit;

irgalmazz nekünk Uram.

Krisztus, hallgass minket.

Krisztus, hallgass meg minket.

Uram, irgalmazz nekünk.

Krisztus, kegyelmezz nekünk.

Uram, irgalmazz nekünk.

Prefektus. Szelíd és alázatos szívű Jézus.

Mind. Tedd szívünket Szíved szerintivé.

Prézes. Könyörögjünk. Mindenható örök Isten, tekints a te szent Fiad Szívére és mindama dicséretre és elégtételre, melyet a bűnösök nevében irántad lerótt és nekik, kik irgalmasságodért esdekelnek, adj megengesztelődve bocsánatot, ugyanazon szent Fiad, Jézus Krisztus nevében, ki veled él és uralkodik a Szentlélekkel egyetemben Isten mindörökkén örökké. Amen.

Lorettói letenye

Prézes. Uram, irgalmazz nekünk.

Mind. Krisztus, kegyelmezz nekünk.

Uram, irgalmazz nekünk.

Krisztus, hallgass minket.

Krisztus, hallgass meg minket.

Mennybeli Atyaisten,

Irgalmazz nekünk!

Megváltó Fiúisten,

Irgalmazz nekünk!

Szentlélek Úristen,

Irgalmazz nekünk!

Szentháromság egy Isten,

Irgalmazz nekünk!

Szentséges Szűz Mária,

Könyörögj érettünk!

Istennek szent Anyja,

Könyörögj érettünk!

Szüzek szent szüze,

Könyörögj érettünk!

Krisztus szent anyja,

Könyörögj érettünk!

Isteni malaszt anyja,

Könyörögj érettünk!

Tisztaságos anya,

Könyörögj érettünk!

Szeplőtelen szűz anya,

Könyörögj érettünk!

Sérelem nélkül való anya,

Könyörögj érettünk!

Szűz virág szent anya.

Könyörögj érettünk!

Szeretetre méltó anya,

Könyörögj érettünk!

Csodálatos anya,

Könyörögj érettünk!

Jó tanács anyja,

Könyörögj érettünk!

Teremtőnk anyja,

Könyörögj érettünk!

Üdvözítőnk anyja,

Könyörögj érettünk!

Nagy okosságú szűz,

Könyörögj érettünk!

Tisztelendő szűz,

Könyörögj érettünk!

Dicsérendő szűz,

Könyörögj érettünk!

Nagyhatalmú szűz,

Könyörögj érettünk!

Kegyes és irgalmas szűz,

Könyörögj érettünk!

Hűséges szűz,

Könyörögj érettünk!

Igazság tüköre,

Könyörögj érettünk!

Bölcsesség széke,

Könyörögj érettünk!

Örömünk oka,

Könyörögj érettünk!

Lelki tiszta edény,

Könyörögj érettünk!

Tiszteletes edény,

Könyörögj érettünk!

Ájtatosság jeles edénye,

Könyörögj érettünk!

Titkos értelmű rózsa,

Könyörögj érettünk!

Dávid király tornya,

Könyörögj érettünk!

Elefántcsont torony,

Könyörögj érettünk!

Arany ház,

Könyörögj érettünk!

Frigy szekrény,

Könyörögj érettünk!

Mennyország ajtaja,

Könyörögj érettünk!

Hajnali szép csillag,

Könyörögj érettünk!

Betegek gyógyítója,

Könyörögj érettünk!

Bűnösök menedéke,

Könyörögj érettünk!

Szomorúak vigasztalója,

Könyörögj érettünk!

Keresztények segítsége,

Könyörögj érettünk!

Magyarország Nagyasszonya,

Könyörögj érettünk!

Angyalok királynéja,

Könyörögj érettünk!

Pátriárkák királynéja,

Könyörögj érettünk!

Próféták királynéja,

Könyörögj érettünk!

Apostolok királynéja,

Könyörögj érettünk!

Vértanúk királynéja,

Könyörögj érettünk!

Hitvallók királynéja,

Könyörögj érettünk!

Szüzek királynéja,

Könyörögj érettünk!

Mindenszentek királynéja,

Könyörögj érettünk!

Eredeti bűn nélkül fogantatott égi királynő,

Könyörögj érettünk!

Legszentebb Rózsafüzér királynéja,

Könyörögj érettünk!

Isten báránya! ki elveszed a világ bűneit,

Kegyelmezz minekünk.

Isten báránya! ki elveszed a világ bűneit,

Hallgass meg minket.

Isten báránya! ki elveszed a világ bűneit,

Irgalmazz nekünk.

Krisztus, hallgass minket.

Krisztus, hallgass meg minket.

Uram, irgalmazz nekünk.

Krisztus, kegyelmezz nekünk.

Uram, irgalmazz nekünk.

(800 napi búcsú.)

Prézes. Üdvözlégy Mária …

Prézes. Oltalmad alá futunk Istennek szent szülője.

Mind. Könyörgésünket meg ne vesd szükségünk idején, – hanem oltalmazz bennünket minden gonosztól – dicsőséges és áldott Szűz, – mi Asszonyunk, mi közbenjárónk, mi szószólónk, – szent Fiadat engeszteld meg nekünk, – szent Fiadnak ajánlj minket, – szent Fiadnak mutass be minket.

Szent József letenyéje

Prézes. Uram, irgalmazz nekünk.

Mind. Krisztus, kegyelmezz nekünk.

Uram, irgalmazz nekünk.

Krisztus, hallgass minket.

Krisztus, hallgass meg minket.

Mennyei Atya-Isten,

Irgalmazz nekünk!

Megváltó Fiú-Isten,

Irgalmazz nekünk!

Szentlélek Isten,

Irgalmazz nekünk!

Szentháromság egy Isten,

Irgalmazz nekünk!

Szentséges Szűz Mária,

Könyörögj érettünk!

Szent József,

Könyörögj érettünk!

Dávid nemes sarjadéka,

Könyörögj érettünk!

Pátriárkák fényessége,

Könyörögj érettünk!

Isten Anyjának jegyese,

Könyörögj érettünk!

Szűz Mária tisztes őrzője,

Könyörögj érettünk!

Isten Fiának nevelő atyja,

Könyörögj érettünk!

Krisztus gondviselő oltalmazója,

Könyörögj érettünk!

A szent család feje,

Könyörögj érettünk!

Igazságos József,

Könyörögj érettünk!

Tisztaságos József

Könyörögj érettünk!

Nagy okosságú József,

Könyörögj érettünk!

Bátorságos József,

Könyörögj érettünk!

Engedelmes József,

Könyörögj érettünk!

Hűséges József,

Könyörögj érettünk!

Béketűrés tükörképe,

Könyörögj érettünk!

Szegénység kedvelője,

Könyörögj érettünk!

Kézművesek mintaképe,

Könyörögj érettünk!

A házas élet dísze,

Könyörögj érettünk!

Szüzeknek oltalmazója,

Könyörögj érettünk!

Családok erőssége,

Könyörögj érettünk!

Szűkölködők vigasztalója,

Könyörögj érettünk!

Betegek reménysége,

Könyörögj érettünk!

Haldoklók szószólója,

Könyörögj érettünk!

Gonosz szellemeknek félelmes ellensége,

Könyörögj érettünk!

Az anyaszentegyház védőszentje,

Könyörögj érettünk!

Isten Báránya, ki elveszed a világ bűneit,

kegyelmezz nekünk!

Isten Báránya, ki elveszed a világ bűneit,

hallgass meg minket!

Isten Báránya, ki elveszed a világ bűneit,

irgalmazz nekünk!

Prefektus. Házának Urává tette őt.

Mind. És egész országának fejedelmévé.

Prézes. Könyörögjünk. Úr-Isten, ki csodálatos gondviselésedből Szent Józsefet szentséges Anyád jegyesévé méltóztattál választani: adjad, esdve kérünk, hogy akit védőszentünknek tisztelünk e földön, közbenjárására méltók legyünk az égben. Ki élsz és uralkodói, Isten, örökkön örökké. Amen.

* * *

X. Pius pápa óhajtja, hogy „az összes bármily nemű, állású és hivatású keresztény hívek gyermekded, áhítatos szívvel és erős bizalommal gyakran elmélkedjenek a názáreti szent család kenyérkeresőjének és oltalmazójának fenséges erényeiről, hogy azokban követhessék és ismételt segélyül hívásával kiérdemeljék azon hatalmas segítséget, amelyre jelen viszonyainkban az emberi társadalom és a családok annyira rászorulnak.”

Úgy magán, mint nyilvános ájtatosságnál énekelhető, vagy imádkozható.

Napjában egyszer, 300 napi búcsú, a holtakra is alkalmazható. X. Pius. 1909. márc. 18.

Prefektus. Imádkozzál érettünk Istennek szent Anyja.

Mind. Hogy méltók lehessünk a Krisztus Ígéreteire.

Prézes. Könyörögjünk. Kérünk Uram! ontsd lelkünkbe szent malasztodat, hogy akik az angyali üzenettel szent Fiadnak, a mi Urunk Jézus Krisztusnak megtestesülését megismertük, az ő kínszenvedése és keresztje által a föltámadás dicsőségébe jussunk, ugyanazon a mi Urunk Jézus Krisztus által.

Mind. Amen.

Prefektus. Imádkozzál érettünk, Szent József.

Mind. Hogy méltók lehessünk a Krisztus ígéreteire.

Prézes. Könyörögjünk. Kérünk, Uram! a te legszentebb szűz Anyád jegyesének érdemeiért segíts meg, hogy amire könyörgéseink elégtelenek, mindazt megnyerjük az ő közbenjárására, ki az Atyával és Szentlélekkel élsz és uralkodol, Isten, mindörökké.

Mind. Amen.

XII. Az időszerinti karének

a) Adventtől Gyertyaszentelőig.

Tanács. Üdvözítőnknek szent Anyja! – Mennyeknek megnyílt kapuja! – Tengeren evezők csillaga! Boldogságos Szűz Mária.

Többi. Légy segítsége népednek, – Az elesett bűnösöknek, – Ki szülője Istenednek, – Anyja lettél Teremtődnek.

Tanács. Mert angyali köszöntésre – Szállá rád az Úr Szentlelke. – S ekkor lett az örök Ige, – Szűz méhednek szűz gyümölcse.

Többi. Te azért Istennek anyja, – Légy bűnösöknek gyámola, – Szükségünkben vigasztalónk, – Üdvösségünknek kapuja.

Tanács. Adjunk hálát az Istennek, – Atya, Fiú, Szentléleknek, – Egyenlő három személyben, – Egy lényegű istenségnek.

b) Adventtől karácsonyig.

Prefektus. Az Úr angyala köszönté Szűz Máriát.

Mind. És méhében fogana a Szentlélektől.

Prézes. Könyörögjünk. Kérünk, Uram! ontsd lelkünkbe szent malasztodat, hogy akik az angyali üzenettel szent Fiadnak, a mi Urunk Jézus Krisztusnak, megtestesülését megismertük: az ő kínszenvedése és keresztje által a föltámadás dicsőségébe jussunk. Ugyanazon a mi Urunk, Jézus Krisztus által.

Mind. Amen.

c) Karácsonytól Gyertyaszentelőig bezárólag.

Prefektus. Szülésed után szűz maradtál.

Mind. Istennek szent szülője! könyörögj érettünk.

Prézes. Könyörögjünk. Úr Isten! ki a Boldogságos Szűz Máriának termékeny szüzessége által az emberi nemnek örök boldogság jutalmát adtad: engedd, kérünk, hogy érezzük annak érettünk való esedezését, ki által méltók lettünk venni az élet adóját, a te Fiadat, a mi Urunk Jézus Krisztust.

Mind. Amen.

d) Gyertyaszentelőtől Húsvétig.

Tanács. Mennyországnak királynéja! – Angyaloknak szent Asszonya! – Áldott gyökér, szűz Mária! – Üdvözlégy Krisztus szent anyja.

Többi. Te általad e világra – Új világosság virrada. – Örülj dicsőség virága! – Kinél szebb nem jött világra.

Tanács. Áldott légy, drágalátos Szűz! – Isten veled szép virág szűz, – Mennyben szent Fiad mellett ülsz, – S tudjuk, rajtunk is könyörülsz.

Prefektus. Tégy méltóvá engem, szent Szűz! a te dicséretedre.

Mind. Adj erőt ellenségeid ellen.

Prézes. Könyörögjünk. Adj irgalmas Isten! gyarlóságunknak oltalmat, hogy kik Isten Anyjának emlékezetét tiszteljük, az ő könyörgésének segedelmével vétkeinkből fölkeljünk. A mi Urunk Jézus Krisztus által.

Mind. Amen.

e) Húsvéttól Szentháromságig.

Tanács. Mennynek királyné Asszonya! – Örülj szép Szűz, Alleluja, – Mert kit méhedben hordozni – Méltó voltál, Alleluja.

Többi. Amint megmondotta vala, – Föltámadott. Alleluja. – Imádd Istent, hogy lemossa – Bűneinket. Alleluja.

Prefektus. Örülj és örvendezz Szűz Mária, Alleluja.

Mind. Mert bizonnyal föltámadott az Úr. Alleluja.

Prézes. Könyörögjünk. Úr Isten! ki szent Fiadnak, a mi Urunk Jézus Krisztusnak föltámadásával a világot megörvendeztetni méltóztattál; adjad, kérünk, hogy az ő szent Anyja, Szűz Mária esedezésével az örök élet örömeibe juthassunk. A mi Urunk Jézus Krisztus által.

Mind. Amen.

f) Szentháromságtól Adventig.

Tanács. Mennyországnak királynéja – Irgalmasságnak szent Anyja – Élet édesség reménység – Üdvözlégy szép Szűz Mária.

Többi. Évának árva fiai – Számkivetett maradéki – Siralminak örökösi – Sok nyomorúságnak hajléki.

E siralomnak völgyében – Kik nyomorgunk nagy ínségben – Hozzád sóhajtunk mennyégbe – Hol vagy örök dicsőségben.

Azért szószólónk szemedet – Fordítsd hozzánk kegyelmedet – És a te bűnös népedet – Oltalmazzad híveidet.

Oh, édes Szűz irgalmadat – Mutasd meg kegyes voltodat – Holtunk után szent Fiadat – Mutasd meg boldogságodat.

Prefektus. Imádkozzál érettünk Istennek szent Anyja.

Mind. Hogy méltók lehessünk a Krisztus ígéreteire.

Prézes. Könyörögjünk. Úr Isten! ki a dicsőséges Szűz Máriának testét és lelkét, hogy szent Fiadnak méltó hajléka legyen a Szentlélek által fölékesítéd, add, hogy kik Isten Anyjának emlékezetében örvendezünk, az ő kegyes könyörgésére minden ránk következő veszedelemtől és az örök haláltól megszabaduljunk, ugyanazon a mi Urunk Jézus Krisztus által.

Mind. Amen.

XIII. Pártfogók

Gyertyaszentelő Boldogasszony

Főpártfogó

Prézes. Ma a Boldogságos Szűz Mária a gyermek Jézust a templomban bemutatta és Simeon Szentlélekkel telve ölébe vette őt és áldá az Urat mindörökké.

Prefektus. „Feleletet vőn Simeon a Szentlélektől.”

Mind. „Halált nem lát, míg meg nem látja az Úr Krisztusát.”

Prézes. Könyörögjünk. Mindenható örök Isten, alázattal kérjük fölségedet, hogy miként Szűz Mária egyszülött Fiadat a mi testünkben a templomban bemutatta, add, hogy mi is tiszta lélekkel jelenjünk meg előtted. Ugyanazon a mi Urunk Jézus Krisztus által.

Mind. Amen.

Boldog Margit

(Második pártfogó)

Árpádházi Boldog Margit

Prézes. Jöjj Krisztus jegyese, vedd a koronát, melyet neked az Úr készített mindörökre.

Prefektus. „Kedvesség van elöntve ajkaidon.

Mind. Azért áldott meg téged az Isten mindörökre.”

Prézes. Könyörögjünk. Isten a szüzesség kedvelője és őrzője, akinek kegyelméből szolgálód, Margit, a szüzesség ékességét a jócselekedetek érdemével egyesítette, engedd kérünk, hogy elménk tisztaságát az üdvös bűnbánat szellemével megújíthassuk. A mi Urunk Jézus Krisztus által.

Mind. Amen.

Gyümölcsoltó Boldogasszony

Prézes. Gábriel arkangyal köszönté Szűz Máriát, mondván: Üdvözlégy, malaszttal teljes, az Úr teveled, áldott vagy az asszonyok között.

Prefektus. Üdvözlégy Mária! Malaszttal teljes.

Mind. Az Úr teveled.

Prézes. Könyörögjünk. Úr Isten, ki azt akartad, hogy az angyali köszöntés szerint a te szent Fiad a Boldogságos Szűz Mária méhéből testet öltsön magára, add meg nekünk könyörgünk, hogy akik Isten Anyjának hisszük Szűz Máriát, az ő közbenjárása legyen segítségünkre színed előtt. Ugyanazon a mi Urunk Jézus Krisztus által.

Mind. Amen.

Szent József pártfogása

(Húsvét után való 3. vasárnap.)

Prézes. Fiam! miért cselekedtél így velünk? Íme, atyád és én bánkódva kerestünk téged.

Prefektus. Ami után kívánkoztam, annak árnyékában ülök.

Mind. És az ő gyümölcse édes az én torkomnak.

Prézes. Könyörögjünk. Úr Isten! aki csodálatos gondviseléseddel Józsefet legszentebb szülőd jegyesévé méltóztattál választani, adjad kérünk, hogy akit pártfogónak tisztelünk e földön, szószólónk legyen az égben, ki élsz és uralkodol mindörökké.

Mind. Amen.

Szeplőtelen fogantatás

Prézes. Szűz Mária, gyámolítsd a nyomorban levőket, segítsd a kislelkűeket, szánd meg a szomorúakat, imádkozzál a népért, járj közbe a papságért, szólj a jámbor nőnem mellett, mindenki érezze segítségedet, akik tisztelnek szeplőtelen fogantatásodban.

Prefektus. A te szeplőtelen fogantatásod Istennek szent Anyja.

Mind. Az egész világnak örömet szerzett.

Prézes. Könyörögjünk. Úr Isten, ki a szent Szűz szeplőtelen fogantatásával szent Fiadnak méltó lakást készítettél, kérünk, hogy aki ugyanazon szent Fiadnak előre látott halála miatt a szent Szüzet minden szennytől megóvtad, nekünk is engedd meg, hogy az ő szószólására tisztán jussunk hozzád, ugyanazon a mi Urunk Jézus Krisztus által.

Mind. Amen.

Szűz Szent Alajos (június 21.)

Prézes. Szűz Szent Alajos megvetvén a világot, a földieket, győzedelmeskedett és mennyei kincseket szerzett szóval és cselekedettel.

Prefektus. Egyenes utakon vezette Isten az igazat.

Mind. És megmutatta neki Isten országát.

Prézes. Könyörögjünk. Mennyei ajándékok osztogatója, Úr Isten, ki az angyali ifjú Alajosban a csodálatos ártatlanságot éppoly bűnbánattal egyesítetted, add meg az ő érdemei és közbenjárására, hogy mi a bűnbánatban utánozzuk őt, akit az ártatlanságban nem követtünk. A mi Urunk Jézus Krisztus által.

Mind. Amen.

Szent Imre herceg

Prézes. Rövid ideig élvén, sok időt töltött be. Kedves volt az ő lelke Isten előtt, azért sietett őt kiragadni a gonoszság tengeréből.

Prefektus. Szerette őt az Úr és felékesítette.

Mind. A dicsőség koronájával felruházta.

Prézes. Könyörögjünk. Úr Isten, aki életünk folyását a te kifürkészhetetlen bölcsességed tervei szerint intézed, Szent Imre herceg esedezése által nyújtsd szent kegyelmedet, hogy a csapásokat, melyekkel meglátogatsz, végzésedben megnyugodva tudjuk elviselni. Ami Urunk Jézus Krisztus által.

Mind. Amen.

Magyarok Nagyasszonya (október 2. vasárnapja.)

Prézes. Üdvözlégy Nagyasszonyunk, mennyország Királynéja.

Mind. Pártfogónk! siess segítségünkre.

Prefektus. Nagyasszonyunk! Isten Anyja Szűz Mária.

Mind. Szent Fiadnál szólj mellettünk Mária családjáért.

Prefektus. Szeplőtelen Szűz Mária! magyarok Nagyasszonya.

Mind. Segíts minket a szentek országába.

Prézes. Könyörögjünk. Isten, aki szeplőtelen Szűz Mária közbenjárására nemzetünket számtalan jótéteménnyel elhalmoztad, add meg nekünk kegyesen, hogy akit első királyunk, Szent István felajánlása folytán Nagyasszonyunknak tisztelünk e földön, az ő örök társaságának örvendjünk az égben. A mi Urunk Jézus Krisztus által.

Mind. Amen.

Szent László magyar király (június 27.)

Prézes. Szent László megvetvén a világot, a földieket, győzedelmeskedett és mennyei kincseket szerzett szóval és cselekedettel.

Prefektus. Egyenes utakon vezette Isten az igazat.

Mind. És megmutatta neki Isten országát.

Prézes. Könyörögjünk. Isten, ki Szent László hitvallódat különböző csodákkal fölékesítetted, adjad, kérünk, hogy az ő érdemeinek szószólása minden viszontagságtól megóvjon és az örök boldogság elnyerésére segítsen bennünket. A mi Urunk Jézus Krisztus által.

Mind. Amen.

Kassai boldog vértanúk (szeptember 7.)

Prézes. Az egekben örvendeznek a szentek lelkei, akik Krisztus Urunk nyomdokait követték és mert iránta való szeretetből vérüket ontották, azért Krisztussal örvendeznek szüntelenül.

Prefektus. Örvendezni fognak a szentek a dicsőségben.

Mind. És vigadni fognak nyugvó helyeiken.

Prézes. Könyörögjünk. Kérünk Uram! a te Boldog vértanúid: Márk, István és Menyhért közbenjárása folytán add meg nekünk kegyelmedet, hogy akiknek dicsőségén örvendezünk, azok állhatatosságát a hitben utánozzuk. A mi Urunk Jézus Krisztus által.

Mind. Amen.

XIV. A szeplőtelen fogantatás kisebb zsolozsmája

Hajnali óra

a) Prézes. Üdvözlégy …

Prézes. Szeplőtelen fogantatásod, tisztaságos Szűz Anya! az egész világnak áldást és örömet hirdetett.

Prefektus. Isten adj nyelvemre áldást. Oh Szűz! nyisd meg ajkamat.

Többi. Hogy méltán dicsérjem – bűntől ment fogantatásodat.

Prefektus. Dicsőség neked, oh Atya, Fiú és Szentlélek Isten.

Többi. Miképpen kezdetben vala – most és mindörökké. Amen.

b) Tanács. Üdvözlégy dicső királyné: – Kit nekünk Isten adott; – Szüzek szüze! benned látjuk – A szép hajnalcsillagot.

Többi. Üdvözlégy teljes malaszttal, – Áldott mindenek fölött; – Jöjj sietve a segéllyel, – Melyért a világ eped.

Tanács. Az Atyánál már öröktől – fogva elvégeztetek, – Hogy Fiának légy szülője, – Az Igének Anyja légy;

Többi. Azon Igének, ki által – Ég és föld teremtetett, – S ki megőrzött már az első – Vétektől is tégedet.

Prézes. Kiválasztotta őt Isten, mindenekelőtt választotta s hajlékában adott neki lakóhelyet.

c) Prefektus. Imádkozzál érettünk szeplő nélkül fogantatott királyné.

Többi. Hogy méltók lehessünk a Krisztus ígéreteire.

Prézes. Könyörögjünk. Oh szeplőtelen Szűz Anya! mennyország királynéja, a mi Urunk Jézus Krisztus Anyja! ki senkit el nem hagysz, senkit meg nem vetsz: tekints reánk kegyességed szemeivel s nyerd meg a te szent Fiadtól minden bűnünk bocsánatát; hogy mi, kik szeplőtelen fogantatásodat ájtatos szívvel tiszteljük, az örök boldogság koronáját elnyerhessük az által, kit te mint szűz szültél e világra, a te szent Fiadat, a mi Urunk Jézus Krisztust, ki az Atyával és Szentlélekkel él és uralkodik mindörökön örökké.

Többi. Amen.

Prefektus. Mondjunk áldást az Úrnak.

Többi. Hála legyen az Istennek.

Prézes. A megholt hívek lelkei Isten irgalmasságából békeségben nyugodjanak.

Többi. Amen.

Dicséret

a) Prézes. Üdvözlégy …

Prézes. Szeplőtelen fogantatásod, tisztaságos Szűz Anya! az egész világnak áldást és örömet hirdetett.

Prefektus. Isten adj nyelvemre áldást. Oh Szűz! nyisd meg ajkamat.

Többi. Hogy méltán dicsérjem – bűntől ment fogantatásodat.

Prefektus. Dicsőség neked, oh Atya, Fiú és Szentlélek Isten.

Többi. Miképpen kezdetben vala – most és mindörökké. Amen.

b) Tanács. Isten után téged illet, – Oh Szűz, a főtisztelet. – Mert ő téged föl magasztalt – Angyalok s szentek fölött.

Mind. Zengjen hát harsány örömmel – A dicső hódolat, mellyel mostan ünnepeljük – Szent fogantatásodat.

Tiszta lélekkel dicsérjük – A szeplőtelen Szűz Anyát, – Tiszteljük szent érzelemmel – A Szentlélek templomát.

Szép nap ez dicső örömnap, – Isten adta ezt nekünk: – Harsogjon föl hát az égig – Szent s magasztos énekünk.

Prézes. Megszentelé hajlékát a Fölséges; Isten annak közepette van s nem fog ingadozni; megsegíti őt Isten korán reggel.

c) Prefektus. Imádkozzál érettünk szeplő nélkül fogantatott királyné.

Többi. Hogy méltók lehessünk a Krisztus ígéreteire.

Prézes. Könyörögjünk. Oh szeplőtelen Szűz Anya! mennyország királynéja, a mi Urunk Jézus Krisztus Anyja! ki senkit el nem hagysz, senkit meg nem vetsz: tekints reánk kegyességed szemeivel s nyerd meg a te szent Fiadtól minden bűnünk bocsánatát; hogy mi, kik szeplőtelen fogantatásodat ájtatos szívvel tiszteljük, az örök boldogság koronáját elnyerhessük az által, kit te mint szűz szültél e világra, a te szent Fiadat, a mi Urunk Jézus Krisztust, ki az Atyával és Szentlélekkel él és uralkodik mindörökön örökké.

Többi. Amen.

Prefektus. Mondjunk áldást az Úrnak.

Többi. Hála legyen az Istennek.

Prézes. A megholt hívek lelkei Isten irgalmasságából békeségben nyugodjanak.

Többi. Amen.

Első óra

a) Prézes. Üdvözlégy …

Prézes. Szeplőtelen fogantatásod, tisztaságos Szűz Anya! az egész világnak áldást és örömet hirdetett.

Prefektus. Isten adj nyelvemre áldást. Oh Szűz! nyisd meg ajkamat.

Többi. Hogy méltán dicsérjem – bűntől ment fogantatásodat.

Prefektus. Dicsőség neked, oh Atya, Fiú és Szentlélek Isten.

Többi. Miképpen kezdetben vala – most és mindörökké. Amen.

b) Tanács. Bölcsesség királyi széke, Istennek szentelt lakás, – Hét kegyoszlopon nyugodva. – Üdv neked és hál'adás!

Többi. Hozzád nem közelgett a bűn – Hogy méltó hajléka légy. – Annak, aki irgalomból – Váltságunkra küldetek.

Mária! élőknek Anyja, – És szenteknek ajtaja, – Angyalok fölött királyné, – Jákob új szép csillaga.

Mint a tábor harci rendben, – Szép vagy és rettenetes; – Szentegyházunk oltalmára, – Oh Anyánk! siess, siess.

Prézes. Kicsoda ez, ki előjő, mint a fölkelő hajnal, szép mint a hold, választott mint a nap, rettenetes mint a táborok elrendezett serege.

c) Prefektus. Imádkozzál érettünk szeplő nélkül fogantatott királyné.

Többi. Hogy méltók lehessünk a Krisztus ígéreteire.

Prézes. Könyörögjünk. Oh szeplőtelen Szűz Anya! mennyország királynéja, a mi Urunk Jézus Krisztus Anyja! ki senkit el nem hagysz, senkit meg nem vetsz: tekints reánk kegyességed szemeivel s nyerd meg a te szent Fiadtól minden bűnünk bocsánatát; hogy mi, kik szeplőtelen fogantatásodat ájtatos szívvel tiszteljük, az örök boldogság koronáját elnyerhessük az által, kit te mint szűz szültél e világra, a te szent Fiadat, a mi Urunk Jézus Krisztust, ki az Atyával és Szentlélekkel él és uralkodik mindörökön örökké.

Többi. Amen.

Prefektus. Mondjunk áldást az Úrnak.

Többi. Hála legyen az Istennek.

Prézes. A megholt hívek lelkei Isten irgalmasságából békeségben nyugodjanak.

Többi. Amen.

Harmadik óra

a) Prézes. Üdvözlégy …

Prézes. Szeplőtelen fogantatásod, tisztaságos Szűz Anya! az egész világnak áldást és örömet hirdetett.

Prefektus. Isten adj nyelvemre áldást. Oh Szűz! nyisd meg ajkamat.

Többi. Hogy méltán dicsérjem – bűntől ment fogantatásodat.

Prefektus. Dicsőség neked, oh Atya, Fiú és Szentlélek Isten.

Többi. Miképpen kezdetben vala – most és mindörökké. Amen.

b) Tanács. Frigy szekrénye, Salamonnak – Trónja, áldunk tégedet. – Szép szivárvány, Mózes bokra, – Csodáljuk szépségedet.

Többi. Csak Istennek nyílt szent ajtó, – Áron bimbós vesszeje, – Sámsom édes tiszta méze, – Lankadóknak ereje.

Az áldás helyét jelölve, – Gedeon szép gyapja vagy! – Hogy ha ránk tör a kísértet, – Győzedelmes Szűz! ne hagyj.

Te, ki ment levél a bűntől, – Mellyel Éva vetkezett, – Minekünk, kik bűnbe estünk, – Megtérésre nyújts kezet!

Prézes. A napba helyezte sátorát és ő mint a mennyegzős hazából kijövő vőlegény.

c) Prefektus. Imádkozzál érettünk szeplő nélkül fogantatott királyné.

Többi. Hogy méltók lehessünk a Krisztus ígéreteire.

Prézes. Könyörögjünk. Oh szeplőtelen Szűz Anya! mennyország királynéja, a mi Urunk Jézus Krisztus Anyja! ki senkit el nem hagysz, senkit meg nem vetsz: tekints reánk kegyességed szemeivel s nyerd meg a te szent Fiadtól minden bűnünk bocsánatát; hogy mi, kik szeplőtelen fogantatásodat ájtatos szívvel tiszteljük, az örök boldogság koronáját elnyerhessük az által, kit te mint szűz szültél e világra, a te szent Fiadat, a mi Urunk Jézus Krisztust, ki az Atyával és Szentlélekkel él és uralkodik mindörökön örökké.

Többi. Amen.

Prefektus. Mondjunk áldást az Úrnak.

Többi. Hála legyen az Istennek.

Prézes. A megholt hívek lelkei Isten irgalmasságából békeségben nyugodjanak.

Többi. Amen.

Hatodik óra

a) Prézes. Üdvözlégy …

Prézes. Szeplőtelen fogantatásod, tisztaságos Szűz Anya! az egész világnak áldást és örömet hirdetett.

Prefektus. Isten adj nyelvemre áldást. Oh Szűz! nyisd meg ajkamat.

Többi. Hogy méltán dicsérjem – bűntől ment fogantatásodat.

Prefektus. Dicsőség neked, oh Atya, Fiú és Szentlélek Isten.

Többi. Miképpen kezdetben vala – most és mindörökké. Amen.

b) Tanács. Tisztaságnak szent edénye, Szentháromság temploma; Angyalok nagy vigassága. – Üdvözlégy oh szűz Anya!

Többi. Bánkódok vigasztalása, – Legszebb kert és szűz virág, – Türelem szép pálmaága, – Milyet nem nyújt a világ.

Áldott föld vagy melyben semmi – Bűn növénye nem tenyész; – Isten háza díszes ajtó – Vagy te, mely keletre néz.

Ezen jött be a világra – A király, ki tégedet – Anyjának mondott s megőrzé – Épen szüzességedet.

Prézes. Az ő alapjai a szent hegyeken vannak; szereti az Úr Sion kapuit, Jákob minden hajléka fölött.

c) Prefektus. Imádkozzál érettünk szeplő nélkül fogantatott királyné.

Többi. Hogy méltók lehessünk a Krisztus ígéreteire.

Prézes. Könyörögjünk. Oh szeplőtelen Szűz Anya! mennyország királynéja, a mi Urunk Jézus Krisztus Anyja! ki senkit el nem hagysz, senkit meg nem vetsz: tekints reánk kegyességed szemeivel s nyerd meg a te szent Fiadtól minden bűnünk bocsánatát; hogy mi, kik szeplőtelen fogantatásodat ájtatos szívvel tiszteljük, az örök boldogság koronáját elnyerhessük az által, kit te mint szűz szültél e világra, a te szent Fiadat, a mi Urunk Jézus Krisztust, ki az Atyával és Szentlélekkel él és uralkodik mindörökön örökké.

Többi. Amen.

Prefektus. Mondjunk áldást az Úrnak.

Többi. Hála legyen az Istennek.

Prézes. A megholt hívek lelkei Isten irgalmasságából békeségben nyugodjanak.

Többi. Amen.

Kilencedik óra

a) Prézes. Üdvözlégy …

Prézes. Szeplőtelen fogantatásod, tisztaságos Szűz Anya! az egész világnak áldást és örömet hirdetett.

Prefektus. Isten adj nyelvemre áldást. Oh Szűz! nyisd meg ajkamat.

Többi. Hogy méltán dicsérjem – bűntől ment fogantatásodat.

Prefektus. Dicsőség neked, oh Atya, Fiú és Szentlélek Isten.

Többi. Miképpen kezdetben vala – most és mindörökké. Amen.

b) Tanács. Oltalomvár, Dávid ékes – Tornya, áldunk tégedet; – Tiszta lelked szent erénye – Győzhetetlen fegyvered.

Többi. Hasztalan tört, hasztalan dúlt – A rossz lélek ellened; – Ősanyánkat tőrbe ejté, – De nem árthatott neked.

Hős Judit valál, ki egykor – Megmentette nemzetét; – Mint Megváltónk szűz anyjához, – Bízva sóhajtunk feléd.

Oh erős Szűz! szent Fiadtól – Nyerj erőt s hatalmadat – Fordítsd híveid javára, – Kik várják oltalmadat.

Prézes. Te vagy Jeruzsálem dicsősége, te Izrael vigassága, te népünk tisztessége.

c) Prefektus. Imádkozzál érettünk szeplő nélkül fogantatott királyné.

Többi. Hogy méltók lehessünk a Krisztus ígéreteire.

Prézes. Könyörögjünk. Oh szeplőtelen Szűz Anya! mennyország királynéja, a mi Urunk Jézus Krisztus Anyja! ki senkit el nem hagysz, senkit meg nem vetsz: tekints reánk kegyességed szemeivel s nyerd meg a te szent Fiadtól minden bűnünk bocsánatát; hogy mi, kik szeplőtelen fogantatásodat ájtatos szívvel tiszteljük, az örök boldogság koronáját elnyerhessük az által, kit te mint szűz szültél e világra, a te szent Fiadat, a mi Urunk Jézus Krisztust, ki az Atyával és Szentlélekkel él és uralkodik mindörökön örökké.

Többi. Amen.

Prefektus. Mondjunk áldást az Úrnak.

Többi. Hála legyen az Istennek.

Prézes. A megholt hívek lelkei Isten irgalmasságából békeségben nyugodjanak.

Többi. Amen.

Vecsernye

a) Prézes. Üdvözlégy …

Prézes. Szeplőtelen fogantatásod, tisztaságos Szűz Anya! az egész világnak áldást és örömet hirdetett.

Prefektus. Isten adj nyelvemre áldást. Oh Szűz! nyisd meg ajkamat.

Többi. Hogy méltán dicsérjem – bűntől ment fogantatásodat.

Prefektus. Dicsőség neked, oh Atya, Fiú és Szentlélek Isten.

Többi. Miképpen kezdetben vala – most és mindörökké. Amen.

b) Tanács. Üdvre, intő új napóra, – Akinek fényt Ő adott, – Ki mint hajnalból belőled – Új napunkul támadott.

Többi. Rád árasztott legdicsőbb fényt – Az isteni szeretet; – Már az első bűnhomálytól – Megőrize tégedet.

A nap lőn királyi széked, – És a szép hold zsámolyod. – Jobbodban a tiszta szentség – Liliomát hordozod.

Te egyetlen liliom vagy, – Kit a bűn tövisei – Még fogantatásodban sem – Bírhattak megsérteni.

Prézes. Monda az Úr a kígyónak: Ellenkezést teszek közötted és az asszony között, a te magzatod és az ő magzata között; és ő megrontja fejedet.

c) Prefektus. Imádkozzál érettünk szeplő nélkül fogantatott királyné.

Többi. Hogy méltók lehessünk a Krisztus ígéreteire.

Prézes. Könyörögjünk. Oh szeplőtelen Szűz Anya! mennyország királynéja, a mi Urunk Jézus Krisztus Anyja! ki senkit el nem hagysz, senkit meg nem vetsz: tekints reánk kegyességed szemeivel s nyerd meg a te szent Fiadtól minden bűnünk bocsánatát; hogy mi, kik szeplőtelen fogantatásodat ájtatos szívvel tiszteljük, az örök boldogság koronáját elnyerhessük az által, kit te mint szűz szültél e világra, a te szent Fiadat, a mi Urunk Jézus Krisztust, ki az Atyával és Szentlélekkel él és uralkodik mindörökön örökké.

Többi. Amen.

Prefektus. Mondjunk áldást az Úrnak.

Többi. Hála legyen az Istennek.

Prézes. A megholt hívek lelkei Isten irgalmasságából békeségben nyugodjanak.

Többi. Amen.

Befejezés

a) Prézes. Üdvözlégy …

Prézes. Szeplőtelen fogantatásod, tisztaságos Szűz Anya! az egész világnak áldást és örömet hirdetett.

Prefektus. Isten adj nyelvemre áldást. Oh Szűz! nyisd meg ajkamat.

Többi. Hogy méltán dicsérjem – bűntől ment fogantatásodat.

Prefektus. Dicsőség neked, oh Atya, Fiú és Szentlélek Isten.

Többi. Miképpen kezdetben vala – most és mindörökké. Amen.

b) Tanács. Légy üdvöz, dicső királyné! – Kérjük kegyességedet. – Mely szebbé tesz és dicsőbbé – Csillagkoronád fölött.

Többi. Oh vezérfény, szende csillag, – Éltünk zajgó tengerén! – Hév óhajtással feléd esd – Szíveinkben a remény.

Oh segíts meg elkerülnünk – A sok bűnveszélyeket, – Miknek árja e világon – Végromlással fenyeget.

Légy oltalmunk, légy vezérünk, – Irgalmas szívű Anya! – És segíts eljutni hozzád, – Oh mennyország ajtaja!

Prézes. Én vagyok a szép szeretet anyja és a félelemé és az ismereté és a szent reménységé; én bennem van az életnek és erőnek minden reménysége.

c) Prefektus. Imádkozzál érettünk szeplő nélkül fogantatott királyné.

Többi. Hogy méltók lehessünk a Krisztus ígéreteire.

Prézes. Könyörögjünk. Oh szeplőtelen Szűz Anya! mennyország királynéja, a mi Urunk Jézus Krisztus Anyja! ki senkit el nem hagysz, senkit meg nem vetsz: tekints reánk kegyességed szemeivel s nyerd meg a te szent Fiadtól minden bűnünk bocsánatát; hogy mi, kik szeplőtelen fogantatásodat ájtatos szívvel tiszteljük, az örök boldogság koronáját elnyerhessük az által, kit te mint szűz szültél e világra, a te szent Fiadat, a mi Urunk Jézus Krisztust, ki az Atyával és Szentlélekkel él és uralkodik mindörökön örökké.

Többi. Amen.

Prefektus. Mondjunk áldást az Úrnak.

Többi. Hála legyen az Istennek.

Prézes. A megholt hívek lelkei Isten irgalmasságából békeségben nyugodjanak.

Többi. Amen.

A zsolozsma felajánlása

a) Prézes. Üdvözlégy …

Prézes. Szeplőtelen fogantatásod, tisztaságos Szűz Anya! az egész világnak áldást és örömet hirdetett.

Prefektus. Isten adj nyelvemre áldást. Oh Szűz! nyisd meg ajkamat.

Többi. Hogy méltán dicsérjem – bűntől ment fogantatásodat.

Prefektus. Dicsőség neked, oh Atya, Fiú és Szentlélek Isten.

Többi. Miképpen kezdetben vala – most és mindörökké. Amen.

b) Tanács. Szent fogantatásod által – Kérve kérünk tégedet; – Oh vedd kedvesen, dicső Szűz! – Tőlünk a dicséretet.

Többi. Tartsad tisztaságban, őrizd – Szívünk érzéseit; – És vezéreld szent Fiadhoz – Éltünk minden lépteit.

Bátoríts a küzdelemben, – Bánatunkban el ne hagyj, – Ki a szomorú szíveknek – Hű vigasztalója vagy!

Oltalmad főképp a végső – Nagy harcon legyen velünk; Isten engedjen veled majd – Vég nélkül örvendenünk.

Prézes. Kiválasztotta őt Isten, mindenek előtt választotta s hajlékában adott neki lakóhelyet

c) Prefektus. Imádkozzál érettünk szeplő nélkül fogantatott királyné.

Többi. Hogy méltók lehessünk a Krisztus ígéreteire.

Prézes. Könyörögjünk. Oh szeplőtelen Szűz Anya! mennyország királynéja, a mi Urunk Jézus Krisztus Anyja! ki senkit el nem hagysz, senkit meg nem vetsz: tekints reánk kegyességed szemeivel s nyerd meg a te szent Fiadtól minden bűnünk bocsánatát; hogy mi, kik szeplőtelen fogantatásodat ájtatos szívvel tiszteljük, az örök boldogság koronáját elnyerhessük az által, kit te mint szűz szültél e világra, a te szent Fiadat, a mi Urunk Jézus Krisztust, ki az Atyával és Szentlélekkel él és uralkodik mindörökön örökké.

Többi. Amen.

Prefektus. Mondjunk áldást az Úrnak.

Többi. Hála legyen az Istennek.

Prézes. A megholt hívek lelkei Isten irgalmasságából békeségben nyugodjanak.

Többi. Amen.

XV. Közös imádság Mária-kongregációnkért

Prézes. Emlékezzél meg, oh Mária a te kongregációdról.

Mind. Mely kezdet óta a tied vala.

Prézes. Imádkozzunk jótevőinkért.

Mind. A te szent nevedért, adj, Uram! – minden jótevőnknek örök boldogságot.

Prézes. Imádkozzunk megholt tagtársainkért.

Mind. Adj, Uram, örök nyugodalmat nekik – és az örök világosság fényeskedjék nekik.

Prézes. Imádkozzunk távollevő tagtársainkért.

Mind. Mentsd meg, Istenem! szolgáidat – akik tebenned bíznak.

Prézes. Küldj nekik segítséget a te szent helyedről.

Mind. És Sionból oltalmazd őket.

Prefektus. Uram! hallgasd meg imádságunkat.

Mind. És a mi kiáltásunk jusson eléd.

Prézes. Könyörögjünk. A Boldogságos Szűz Mária esedezésére kérünk, védd meg, Uram, minden bajtól e színed előtt igaz szívvel leboruló kongregációt és az ellenség leselkedésétől kegyesen óvd meg, a mi Urunk Jézus Krisztus által.

Mind. Amen.

XVI. Prézes valamely szándékra imádkozik

Prézes. Imádkozzunk egy jó szándékra.

Prézes. Emlékezzél, oh legkegyelmesebb Szűz Anya Mária!

Mind. Nem lehetett még hallani, – hogy te bárkit is – gyámoltalanul magára hagytál – aki pártfogásért hozzád folyamodott – és segítségért hozzád könyörgött. – Ily bizalomtól lelkesülve, sietek hozzád – szüzek szüze és anyja, Mária – hozzád fordulok és színed előtt állok – sóhajtva én szegény bűnös. – Oh anyja az örök Igének! – ne vesd meg szavaimat, – hanem figyelj azokra és hallgass meg engem. Amen.

(300 napi búcsú.)

Üdvözlégy Mária …

Prézes. Áldjon meg minket Szűz Mária!

Mind. Az ő szent fiával.

Papi áldás. Ének.

IV. rész: Különféle imádságok

Hit, remény, szeretet, bánat

Óh édes Istenem! erősen hiszem mindazt, mit a katolikus anyaszentegyházad által, hogy higgyünk, elénk adsz: mert azt te jelentetted ki, ki csalhatatlan örök igazság vagy.

Óh édes Istenem! Jézus Krisztus érdemei által remélem tőled az örök boldogságot, és annak elnyerésére szükséges eszközöket: mert te megígérted ezt, ki mindenható, legjobb és leghívebb vagy.

Óh édes Istenem! szeretlek téged teljes szívemből mindenek fölött, mert te legfőbb és legnagyobb jóság vagy. Te éretted szeretem minden embertársamat, barátomat és ellenségemet egyaránt, mint önmagamat.

Legkegyesebb Atyám! teljes szívemből szánom és bánom minden bűnömet mivel azokkal téged, legfőbb jóságú Istenemet megbántottalak.

Lelki áldozás

Megdicsőült Istenember! Hiszem, hogy az Oltáriszentségben egészen jelen vagy szíveddel és lelkeddel, emberségeddel és Istenségeddel. Határtalan Fölség, végtelen szentség vagy; én meg gyarló földi vándor, szegény bűnös vagyok. Jóságos Jézus, ki életedet s önmagadat adtad üdvömért, lelkem mélyéből bánom minden kisebb és nagyobb bűnömet, mert ezekkel jóságodat hálátlanul megbántottam. Bízom Benned, hogy minden bűnömet teljesen megbocsátod. Akarod, hogy Téged a szent ostya színe alatt, tiszta lélekkel magamhoz vegyelek. Oltáriszentségben rejtőző Üdvözítőm! Óhajtlak Téged magamhoz venni, de ezt most szentségileg nem tehetem. Jöjj legalább lelkiképpen hozzám, szeress engem s áraszd reám kegyelmedet! Szeretlek Téged legfőbb Jóság! Szeretem embertársaimat is, nekik érted, – velők Neked szolgálok. Üdvözöllek isteni, legdrágább Vendégünk!

Loyolai Szent Ignác imádsága

Fogadd el, Uram, egész szabadságomat, fogadd el emlékezetemet, értelmemet és teljes akaratomat! Mindazt, amim van, te adtad nekem. Íme, én most mindenemet viszont felajánlom neked. Csak szereteted és kegyelmed legyen az enyém: akkor elég gazdag vagyok s egyebet a világon mitsem kívánok.

Paulai Szent Vince imádsága

Én Uram és Üdvözítőm, Jézus Krisztus, ki az Oltáriszentségben valósággal jelen vagy; világ Megváltója, ki nem akarod, hogy csak egy bűnös is elvesszen; kihez mindig bizalommal fordulhatunk, kinek szíve csupa irgalom, merő szeretet; te benned remélhetünk, – remélünk is irgalmasságodban.

Te mondtad és a te szavad igazság: „Bármit kértek az Atyától az én nevemben, megadja nektek.” Én a legmélyebb tisztelettel és szent nevedben kérlek téged: adj nekem tökéletes szeretetet, őszinte alázatosságot, szeplőtelen tisztaságot s add meg mindazon kegyelmeket és erényeket, melyekre állásomban szükségem van, hogy olyan bűnöket többé el ne kövessek, aminőkkel eddig oly sokszor megbántottalak.

Adj nekem bűneim felett igaz bánatot, a könnyek és töredelem malasztját. Adj hosszú életet, hogy bűnbánatot tarthassak és boldog halálra készülhessek elő. Add azon komoly óhajtást, hogy mindenben teljesíthessem szent akaratodat. Kérlek, Uram, adj nekem tetsző szívet, hogy semmit se szeressek, csak téged, – hogy mindent elhagyjak, csakhogy téged megtalálhassalak s a világ szórakozásai és hiúságaitól őrizz meg engem. Adj nekem főleg halálom óráján élő hitet, biztos reményt, lángoló szeretetet, hogy tiszta és nyugodt szívvel mondhassam: a te kezeidbe ajánlom lelkemet óh Uram, ki élsz és uralkodol örökkön örökké. Amen.

Felajánlás a Boldogságos Szűzhöz

Én Úrnőm, én Anyám! neked ajánlom magamat egészen; és kimutatni akarva, hogy szolgálatodra adtam magamat, neked szentelem ma szemeimet, füleimet, számat, szívemet és magamat egészen mindenestül. Mivel tehát tied vagyok, óh jóságos Anyám, azért óvj meg, őrizz és védelmezz engem, mint a magadét és tulajdonodat.

(100 napi búcsú.)

Óh Mária, ki szeplőtelenül jöttél e világra, kérd ki Istentől számomra a kegyelmet, hogy vétek nélkül múljak ki e világból.

(600 napi búcsú.)

Szent szüzességed és szeplőtelen fogantatásod által, óh legdicsőbb Szűz, tisztítsd meg testemet, szívemet s lelkemet.

Imádság jó életpálya választásáért

Óh Mária, tenger csillaga! ez élet zajló hullámai közt hozzád emelem föl szemeimet. Irányozd, oh örök világosság Anyja, szívemet az igazi útmutató, a te szent Fiad, a mi Urunk Jézus Krisztus felé; s vezérelj oly életpályára, melyen ugyanazon szent Fiadnak híven szolgáljak s végre az égi hazának óhajtott révpartját elérjem.

Felajánlás Jézus szentséges Szívéhez

Ó édes Jézusom, az emberi nem Megváltója, tekints reánk, kik alázatos szívvel leborulunk oltárod előtt. Tied vagyunk, tied akarunk lenni. De hogy veled szorosabban egyesülhessünk, íme ma szabad akaratból mindnyájan felajánljuk magunkat szentséges Szívednek. Sokan rólad nem is hallottak, sokan nem törődnek parancsaiddal és megvetnek téged. Könyörülj, óh legkegyesebb Jézus, ezeken is, amazokon is és zárd mindnyájukat legszentebb Szívedbe. Légy te, óh Uram, királya nemcsak híveidnek, akik tőled soha el nem pártoltak, hanem tékozló fiaidnak is, akik téged elhagytak! Add, hogy ezek az atyai házba mielőbb visszatérjenek, hogy a nyomorúság és éhség miatt el ne vesszenek. Légy királya azoknak, kiket csalfa tanok ámítottak el, vagy viszálykodás szakított el tőlünk és vezesd őket az igazság révpartjához és a hit egységéhez, s legyen így mielőbb egy akol és egy pásztor. Légy végül királya azoknak, akik oly régóta sínylődnek pogány hitetlenségben, és ne késsél őket a hitetlenségből kiszabadítani, értelmüket megvilágítani s őket Isten országába vezetni.

Adj Uram anyaszentegyházadnak jólétet és biztosítsd szabadságát; adj a népeknek békességet és egyetértést. Add, hogy az egész világot északtól délig egy szózat töltse be: Dicsőség az isteni Szívnek, mely nekünk üdvösséget szerzett; tisztelet és dicsőség mindörökkön örökké! Amen.

V. rész: Mária énekek

1. Áldunk téged Szűz Anya: Üdvözlégy Mária!

Ég hatalmas asszonya, üdvözlégy Mária!

Esedezzél érettünk, kik te hozzád sietünk;

E hő ima szálljon feléd: Oh Mária üdvözve légy!

Bűnösöknek gyámola, üdvözlégy Mária!

Szenvedőknek orvosa, üdvözlégy Mária!

Esedezzél érettünk, kik te hozzád sietünk;

E hő ima szálljon feléd: Oh Mária üdvözve légy!

2. Álla a keserves Anya,

keresztfánál siránkozva, midőn függne szent Fia,

midőn függne szent Fia.

Kit lelkének bánatában,

és siralmas fájdalmában hegyes tőr általjára,

hegyes tőr általjára.

3. Boldogasszony Anyánk! régi nagy pátrónánk,

Nagy ínségben lévén, így szólít meg hazánk

Magyarországról, édes hazánkról

Ne feledkezzél el, szegény magyarokról!

Kegyes szemeiddel, tekintsd meg népedet;

Pártfogold mindenkor, magyar nemzetedet!

Magyarországról, édes hazánkról,

Ne feledkezzél el, szegény magyarokról!

4. Égi szűz virág! áldjon a világ

Téged, oh szűz Mária!

Mert te mihozzánk, mint édes anyánk

Jó vagy, jó vagy Mária!

Oh légy oltalom, mert bűn súlya nyom

Minket, oh szűz Mária!

Égből kiesni, bűnben elveszni,

Ne hagyj, ne hagyj Mária!

5. Hozzád fohászkodunk áldott védasszonyunk

Boldogságos Szent Szűz, kegyes anyánk

Enyhítni gyermekid fájó keserveit,

Üdvöd honából oh, tekints le ránk

Szemedből egy sugár, ha fájdalmunkra száll

Megszűnnek dúlt szívünk keservei

Anyánk, siess értünk könyörgeni.

S e népet, s e hazát neked Ő adta át

Kit trónra önmaga az Úr emelt

Hogy lennél gyámola, viszont mint Ő vala

Legyen híved minden magyar kebel

S a szívben így veled, egyesült hon felett

Ne győzzenek soha vad elleni

Anyánk, siess értünk könyörgeni.

6. Légy a sajkán vezérünk, ringasd át a habon

Míg a szentélyhez érünk, hol kegyképed vagyon

S ha vész dúl a vizekben, védd a hullámok ellen,

Légy a sajkán vezérünk, s édes Anyánk nekünk!

Vigy a habokon által, kegyes szentélyedig,

Hol örök napsugárral dús békerév nyílik;

Hogy kiköthessünk ottan, az édes szülőhonban.

Légy a sajkán vezérünk S édes anyánk nekünk!

7. Máriát dicsérni hívek jöjjetek,

mert ő fogja kérni Fiát értetek.

Üdvözlégy Mária! mondja minden hív,

áldott légy Mária nyelv mondja és szív.

Ha értünk Mária Fiát követi,

kérését szent Fia meg nem vetheti.

Üdvözlégy Mária! mondja minden hív,

áldott légy Mária nyelv mondja és szív.

8. Mi asszonyunk szent szűz Anyánk!

Hozzád rebeg fel hő imánk

Dicsérje ég s föld szent neved,

Mely híveid reménye lett.

Oh légy velünk, ha bűn kísért,

Ha a világ rossz nyelve sért,

Ha sújt a vétkek árja itt,

Vezessenek hív karjaid!

Tekintsd anyánk hű népedet,

Kegyelmedért, hogy mint eped.

Mert lankadunk a bűn miatt

Oh Mária kérd szent fiad,

Bocsássa meg, ha vétkezénk,

Kegyelmével szálljon felénk

S ne hagyjon el minket soha:

Könyörögj értünk Mária!

9. Nagyasszonyunk, hazánk reménye,

Bús nemzeted zokogva esd

Nyújts irgalom-jobbot feléje,

Botlásiért oh meg ne vesd!

Mi lesz belőlünk, hogyha elhagysz?

Ah árvaságunk sírba hervaszt!

Minden reményünk csak Te vagy,

Szent szűz Anyánk, oh el ne hagyj!

Hozzád sír a jobbak keserve,

Jámbor családok tűzhelyén,

A szebb idők után esengve,

Mikor nap ült hazánk egén …

Oh kérjed Istent újra értünk

Ne hagyd elveszni árva népünk!

Minden reményünk csak Te vagy,

Szent szűz Anyánk, oh el ne hagyj!

10. Nézz le mennyből öröködre

Mária Nagyasszonyunk

Neked adta át örökre

Jó Szent István szép honunk

Koronádnak legszebb gyöngye

Hozzád sír fel Hunnia,

Nem felejt el Árpád földje

(Míg csak lesz egy hű fia.)

Te vagy ami fővédszentünk

Keblünk Hozzád epedez

Szép nevedre buzgó lelkünk

Szeretettől gerjedez.

Nem magyarvér annak vére

Aki Téged nem karol

Szent ősöknek korcstestvére

(Aki Néked nem hódol.)

11. Oh áldott Szűz Anya

Mennyei szép rózsa

Boldog mennyországnak

Drága gyöngyvirága

Bűnösöknek kegyes szószólója!

Vigyázz reánk édes Anyánk

(Angyaloknak királynéasszonya.)

Hajtsd hozzánk oh Anyánk

Angyali orcádat

Drága szent Fiadat

Érettünk imádjad

Hogy láthassuk mennyben

Szent Atyánkat

Vigyázz reánk édes Anyánk

(Angyaloknak királynéasszonya.)

12. Oh égi Szűz, oh Mária

Csüggedőknek szép remény

Világító torony gyanánt

Állsz, az élet tengerén.

Oh Mária ragyogj nekünk

Vész ha sújtja életünk

Porba hull szövétnekünk

Te légy velünk! –

Oh égi Szűz oh Mária

Bűnösök szószólója

Ha lelkünk körülzúgja

A bűnnek vészes árja

Oh Mária, kérjed értünk szent Fiad

Hogy megtérjünk

S mindig Istennek éljünk

Te légy velünk!

13. Oh életünk reménye, Istennek szent Anyja

Dicsőségedből nézz le, s légy néped oltalma!

Kik főképp a bűnbe estünk,

Zokogva, sírva esdünk:

Mária, Mária, Mária segíts!

Te látod, mennyi bajjal kell mindig küzdenünk,

Hogy kísértettel s jajjal van telve életünk

Magunkban bízni félünk;

Azért esengve kérünk:

Mária, Mária, Mária segíts!

14. Oh Mária, te békekirálynő

Búslakodóknak enyhe vigasz'

Hol mosolyogni lát a halandó

Ott van az éden, ott a tavasz

Hallgass meg engem, légy menedékem!

Minden időben, s hű védelmem!

Hallgass meg engem, légy menedékem!

Oh Mária, te békekirálynő

Szívöröm – ének száll ma feléd

Magasztal lelkünk oh örök hajnal,

Aki e földet mennyé tevéd.

Hallgass meg engem, légy menedékem!

Minden időben, s hű védelmem!

Hallgass meg engem, légy menedékem!

15. Örök királynéja a múló világnak,

Angyalok, szeráfok Tégedet csodálnak.

Ég, föld titkon, nyíltan feléd zokog: Anyánk,

Örök királynénkként tisztel Téged hazánk!

Csillagos lakodból Nagyasszonyunk, látod,

Minden magyar hajlék a te szent oltárod,

És minden oltárról ez ima sír: Anyánk,

Örök királynénkként tisztel Téged hazánk!

Emeld fel, az Úrnál engesztelő szavad.

Számos gyarlóságunk számbavétlen marad,

Koporsónk mellett is hadd érezzünk Anyánk,

Örök királynénkként tisztel Téged hazánk!

Viruló ifjúság, hervadó öregség,

Neved sóhajtozza, Hozzád vágy, Érted ég!

Aggastyánok, ifjak reménysége, Anyánk

Örök királynénkként tisztel Téged hazánk!

16. Salve Regina! kegyelmek anyja,

Tekints reánk, kik hozzád jövénk!

Könyörögj értünk, édes reményünk,

Terjeszd hatalmas karod fölénk!

Eszközöld ki nekünk a bűnt leküzdenünk

Oh szűz anyánk! oh szűz anyánk!

Könyörögj érettünk!

Édesség, élet oh kérünk téged.

Életünk keservét enyhítsd nekünk,

S ha vészek érnek, ne hagyd el néped,

Isten után te vagy mindenünk.

Őrizzed a szívet, mely teljesen a tied;

Oh szűz anyánk! oh szűz anyánk!

Könyörögj érettünk!

17. Szeretlek szép Szűz Mária!

Isten legszebb leánya,

Kiben a menny és föld ura

Örök kedvét találja;

Mert mint a hófehér galamb

Jövel a bűnös földre.

Szeretlek szívem gyöngye.

Szeretlek szép Szűz Mária!

Jézusom szent szülője,

Illat-fa, melybe oltatott

Üdvünk arany vesszője,

Szívedből lett a drága vér,

Mely eltörölte vétkem.

Szeretlek én reményem.

18. Szívemben itt, szívemnek mélyén,

A hála szent sugalma kel:

A szűz anya hű gyermekéül,

Ajánld magad örökre fel.

Oh Szűz anyám, oh szűz anyám

Te hívsz, hogy lennék gyermeked,

Az vagyok, fogadom neked,

Az vagyok, fogadom neked,

Szűz anyám, hű gyermeked vagyok,

Az vagyok, fogadom ezt Neked!

Ezer bajunkban együtt érzesz.

Oh mert szíved jósága nagy.

Te gyámola a szűz erénynek

S a bűnösök oltalma vagy.

Oh szűz anyám, óh szűz anyám

Te hívsz, hogy lennék gyermeked

Az vagyok, fogadom neked,

Az vagyok, fogadom neked,

Szűz anyám, hű gyermeked vagyok,

Az vagyok, fogadom ezt Neked!

19. Szűz anyám szívemnek üdv reménye,

Légy egekbe szánt útamnak fénye!

Ha körül fog háborúk viszálya,

Védjen oltalmad magas csodája!

Védjen oltalmad magas csodája!

Általad ragyog hitem sugára

Rendületlen áll reményem vára!

Oh taníts meg szent fiad szeretni,

Hőn szeretve őt s a jót követni,

Hőn szeretve őt s a jót követni.

20. Te vagy földi életünk vezér-csillaga,

Édes reménységünk kegyes szűz Anya.

Téged rendelt jó Anyánknak

Az Isten Fia;

Azért áldunk örvendezve,

Oh szűz Mária.

Te hajnal csillag vagy éltünk hajnalán

Hogy kövessünk annak egész folyamán.

Téged rendelt jó Anyánknak

Az Isten Fia;

Azért áldunk örvendezve

Oh szűz Mária.

21. Téged Anyánkat, könyörögve kérünk,

Boldogasszony Mária! Áldd meg hazánkat

Te vagy mi reményünk, Szentséges Szűz Mária.

A Te szívedben van a mi hatalmunk

Isten anyja Mária! Legyőzhetetlen benned bizalmunk

Oh szeplőtlen Mária.

A magyar népnek te vagy zászlója.

Csodálatos Mária, Hogy Isten vészek

Viharában óvja szép virágszál Mária

Beléd helyezzük erős bizalmunkat

Mennynek éke Mária! Kezedbe tesszük

Egész országunkat, Dicsőséges Mária.

VI. rész: Helyi szabályok

A 2-ik alapszabály Jézustársaságának templomain és házain kívül oda módosul, hogy az általános egyházjog szerint az illető hely főpásztorának a joga (1617. okt. 7. 3. C. Rit.) a Mária-kongregációk felállítása. A főpásztor azonban a jogot átruházhatja Jézustársaságának rendfőnökére is. Megjegyzendő, hogy a felállított kongregációnak a római ún. prima-primária kongregációba való bekebelezése ez esetben is a rendfőnök joga.

Az általános szabályok elsősorban Jézustársaságának Mária-kongregációira vonatkoznak. Mindazonáltal, mivel e szabályok oly praktikusan domborítják ki a kongregációk célját, lényegét, eszközeit, működését, csak a Mária-kongregációk jól felfogott érdekét mozdítjuk elő, ha mindenütt e szabályokat fogadjuk el. Változtatást részleges jellegük miatt csak a 2., 15., 16., 17., 69. szabályok kívánnak. Ahol mégis lényegesen megváltoztatnák ezen alapszabályokat, a bekebelezésnél a változtatásokat is fel kell terjeszteni Jézustársasága rendfőnökének, különben a bekebelezés nem volna érvényes.

Ha az említett 2.. 15., 16, 17., 69. szabályokon kívül a többi változások, módosítások az általános szabályokkal nem állanak ellentétben, elég, ha a megyés főpásztor helybenhagyását megnyerik. Az ilyen módosítások kötelezik az utódokat is a kongregáció vezetésében.

A Mária-kongregáció prézese az ő tanácsosaival szintén előírhat a szükség szerint szabályokat, ezek azonban az utódokat nem kötelezik.

A Mária-kongregáció prézesét a megyés főpásztor nevezi ki. A megbízás lehet személyhez, vagy álláshoz kötött.

VII. rész: Helyi részletes szabályok

Az általános szabályokban él a Mária-kongregáció, azért ezektől eltérni annyi, mint magát a kongregáció eredeti, éltető szellemét gyengíteni. Mindazáltal a helyi viszonyok határozzák meg, mi módon alkalmazzuk az általános szabályokat sikeresen. Ezért az általános szabályok keretében az egész világon bevett szokás szerint, mindenütt helyi szabályokat is alkotnak.

1. A paulai Szent Vincéről nevezett irgalmas nénék szatmári anyaházában felállított Mária-kongregációnak főpártfogója Gyertyaszentelő Boldogasszony.

2. Ugyane kongregációnak második pártfogója Árpádházi Boldog Margit, a szentéletű szűz.

3. A nevezett kongregáció felállításához az engedélyt a szatmári püspöki hatóság adta meg, 1904. április 2-án 748. sz. a.; magát a felállítást és a római első- és főkongregációba való bekebelezést a jezsuita rendfőnök eszközölte ki a felállítási okmányban (1904. április 16.-án) a kongregációnak rendes gyülekezés helyéül az említett irgalmas nénék anyaházának kápolnáját jelölte ki.

4 A kongregációnak fővédője a szatmári megyés püspök. Védője a szatmári irgalmas nénék általános főnöknője.

5. Hogy e kongregációnak jövője és állandósága minél biztosabb legyen, célszerűnek látszott a következő intézkedés. Az irgalmas nénék közöl négyen vegyenek részt a kongregáció vezetésében. Az elsőnek címe: igazgatónő, a másodiké: titkárnő, a harmadiké: mesternő, a negyediké énekvezetőnő.

6. Az ezen négy tisztségre alkalmas nővéreket a prézes nevezi ki az általános főnöknő kijelölése alapján. Az egyes kinevezetteknek munkakörét részint szóval, részint írásban a prézes szabja meg. E kinevezések csak egy évre érvényesek, de az előbbi tisztviselők újból kinevezhetők.

7. Mária-kongregációnk élén a prézes áll. A prézes felügyelete alatt a kongregáció ügyeit az igazgatónő vezeti, ki a prézest akadályoztatása esetén a gyűléseken helyettesíti.

8. A prézest és az igazgatónőt a kongregáció vezetésében a prefekta, 2 asszistens és 6-8 tanácsos támogatják.

9. Hasonló fontos szerepe van a kongregáció vezetésében a titkárnőnek és a jelöltek mesternőjének is, amennyiben részt vesznek a kongregáció ügyeinek elintézésében és a kongregáció tanácsülésén szavazó joguk van. Ezenfelül a fentemlített irgalmas nénék, kiknek száma a szükséghez képest több is lehet, vezetik a kongregációban fennálló szakosztályokat is.

10. Kongregációnkban még a következő tisztségek is vannak:

1. főjegyző, 2. aljegyző, 3. pénztáros, 4. a jelöltek mesternőjének helyettese, 5. két sekrestyés, 6. lapfelügyelő és ellenőrző, 7. könyvtáros.

11. Kongregációnk tagjai lehetnek anyaházunkban elhelyezett nőképző intézetek, a polgári iskola IV. osztályának és a női kézimunka tanfolyamnak kifogástalan viseletű tanulói.

Megjegyezzük, hogy azok, akik az egyház áldása nélkül kötnek polgári, vagy vegyes házasságot, úgyszintén azok, akik az egyház törvényei ellen elváltán élnek, nem maradhatnak kongregációnknak tagjai.

12. Kongregációnk rendes gyűlést havonkint kétszer, minden második szombaton tart, ezenkívül a hónap utolsó szombatján vannak a szakosztályok gyűlései és a hónap második vasárnapján tartjuk a tanácsüléseket. (Július és augusztus havában nincsenek gyűlések.)

13. Közös, ún. testületi szent áldozáshoz minden hónapban egyszer járulnak a kongregánisták, ezenkívül nagy része hetenkint gyónik és sokan naponkint részesülnek az angyalok eledelében.

14. A jelöltek ünnepélyes felvétele évenkint kétszer történik, a kongregáció főünnepén és május havában.

15. Kongregációnk tagjai évenkint egyszer végeznek háromnapos lelkigyakorlatokat.

16. Míg a kongregánista Szatmár-Németiben tartózkodik, köteles a gyűléseken és a kongregáció ájtatosságain részt venni. Ha Szatmár-Németiből eltávozik s olyan városban, vagy községben lakik, ahol állapotának megfelelő Mária-kongregáció van, akkor a kapott tagsági bizonyítvány alapján irassa át magát oda s erről azonnal értesítse kongregációnkat. Ha pedig az illető helyen nincs ilyen Mária-kongregáció, akkor azonnal jelezze pontos lakáscímét, hogy a felajánlás megújítására vonatkozó felhívást „Renovo”-t idejekorán megkaphassa, melyre pár napon belül tartozik válaszolni. Ezenkívül a távollevő kongregánistákkal örömmel lépünk állandó levélbeli összeköttetésbe és kérjük, forduljanak mindenben bizalommal hozzánk.

17. Aki összejöveteleinken betegség, elutazás, vagy más fontos ok miatt nem jelenhetik meg, jelentse be előre a prézesnek, vagy prefektának általános szokás szerint levelezőlapon. Megérkezve, ismét igazolja távollétét. Az igazolásokat a jegyző mindig bejelenti a heti gyűlés végén az igazgatónőnek.

18. Ha a kongregáció testületileg megjelenik valahol, vagy más összejövetelt rendez, mindannyiszor kötelesek a tagok teljes számban megjelenni, különben hogyan működjünk, apostolkodjunk, ha közös fellépésünkkel nem teszünk tanúbizonyságot eszméink, igazaink, tagtársaink, kongregációnk mellett?

19. Rendes tag az, aki heti gyűléseinken, közös áldozásainkon és minden összejövetelünkön hűségesen megjelenik.

20. Résztvevő tag az, aki a prézes igazolta fontos ok miatt havonkint legalább egy heti gyűlésünkön megjelenik, míg a többi héten a kongregációi ájtatosságot otthon végzi, úgyszintén a havi szentáldozást is, ha közöttünk nem jelenhetik meg.

21. Vidéki tagok azok, akik Szatmár-Németiből elköltöznek, de évenkint legalább egyszer – hacsak lehetséges főünnepünkön – személyesen megjelennek, avagy írásban újítják meg felajánlásukat, továbbá a havi áldozást, heti ájtatosságot rendesen elvégzik és mindenben kongregánistákhoz méltóan viselkednek.

22. Bevett szokás szerint tagsági ima gyanánt reggel három üdvözletet és a „Mennyország királynéja” kezdetű imát, este pedig szintén három üdvözletet és az „Oltalmad alá futunk” kezdetű fohászt végzik el. – Így gondolnak mindennap Mária-kongregációnkra s így ajánlják magukat naponkint Szűz Anyánk oltalmába.

23. Azok a kongregánisták, akik tanulmányaikat befejezték, mielőtt az intézetet elhagynák, a kongregáció színe előtt ígéretet tesznek, hogy az egyház áldása nélkül polgári, vagy vegyes házasságra nem lépnek és hacsak tehetik, legalább havonkint gyónnak és áldoznak. Ezen Ígéretüket írásba foglalják és saját nevük aláírásával megerősítik.

24. Kongregációnk érme vallásos jelvény, azért a tagok nem viselhetik azt bármikor tetszésük szerint, csak mikor testületileg jelennek meg és a tanács által meghatározott esetekben, például közös áldozásnál, felavatásnál, felajánlás megújításánál.

25. Minden tag a szabálykönyv, oklevél és kongregációi jelvényért 2 koronát fizet. Igen dicséretes dolog, ha a tagok a kongregáció kiadásainak fedezéséhez Szűz Mária iránt érzett tiszteletből önkéntes adakozással is hozzájárulnak; legyenek meggyőződve, jó célra adják megtakarított filléreiket.

26. Kizárásra okot szolgáltat: a) aki a heti gyűlésen elegendő ok nélkül háromszor meg nem jelenik; b) aki a kongregációnak valamely elüljárójával szemben nagyobb tiszteletlenséget követ el; c) aki a keresztény erkölcs ellen súlyosan vét; d) aki a felajánlás megújítását sürgető levélre szándékosan nem válaszol.

VII. rész: Fölvételi okmány

A GYERTYASZENTELŐ-BOLDOGASSZONY

című és

ÁRPÁDHÁZI BOLDOG MARGIT PÁRTFOGÁSA

ALÁ HELYEZETT MÁRIA TÁRSULAT

FÖLVÉTELI OKMÁNYA.

az irgalmas nénék anyaházában a fentírt társulatba saját kérelmére fölvettük. Midőn ezt aláírásunkkal bizonyítjuk, egyúttal kijelentjük, hogy mindazon lelki javakhoz joga van, melyeket az apostoli Szentszék Rómában a főtársulatnak engedélyezett.

Szatmár-Németi, 19……………………………

…………………………….… …………………………………

elnök      igazgatónő

……………………………… …………………………………

titkár      felügyelő

Table of Contents

Impresszum

Tartalomjegyzék

Meghívó

A Mária-kongregáció legújabban kiadott szabályai

I. rész: Általános szabályok

I. szakasz: A Mária-kongregáció célja és természete

II. szakasz: A Mária-kongregáció közös vallási gyakorlatai

III. szakasz: A szakosztályokról és akadémiákról

IV. szakasz: A Mária-kongregáció kormányzata

V. szakasz: A tagok felvétele és kizárása

VI. szakasz: A tagok általános kötelességei

VII. szakasz: A magasabb tisztviselők szabályai

VIII. szakasz: A kisebb tisztviselők szabályai

IX. szakasz: A Mária-kongregációknak egymással való érintkezése

X. szakasz: A helyi szabályokról

II. rész: A Szentatya megerősítése, búcsúk, kiváltságok

I. A rendfőnök levele a Szentatyához, melyben a Mária-kongregációk szabályaira vonatkozólag néhány d

II. Összefoglalása a búcsúknak

III. Teljes búcsúk, melyekben egyedül a kongregánisták részesülhetnek

IV. Állomási búcsúk

V. Nem teljes búcsúk, melyeket egyedül a kongregánisták nyerhetnek meg

VI. Teljes búcsú, melyet minden egyes keresztény hívő a kongregáció helyén megnyerhet

VII. Kiváltságok

III. rész: Áhítat-gyakorlatok

I. Az ünnepélyes felvétel szertartásai

II. Közös áldozás (szentmise előtt, vagy alatta)

III. Tanácsülés

IV. Választó ülés

V. Az új tanács kihirdetése

VI. Erénygyakorlatok

VII. Havi pártfogók

VIII. Betegek és halottak

IX. A szent olvasó

X. Heti gyűlés

XI. Litániák

Jézus Szíve letenye

Lorettói letenye

Szent József letenyéje

XII. Az időszerinti karének

XIII. Pártfogók

Gyertyaszentelő Boldogasszony

Boldog Margit

Gyümölcsoltó Boldogasszony

Szent József pártfogása

Szeplőtelen fogantatás

Szűz Szent Alajos (június 21.)

Szent Imre herceg

Magyarok Nagyasszonya (október 2. vasárnapja.)

Szent László magyar király (június 27.)

Kassai boldog vértanúk (szeptember 7.)